پێشهات وگۆڕانکارییه‌کانی ناوچه‌که و کورد - یونس حه‌مه‌د\nپێشهات وگۆڕانکارییه‌کانی ناوچه‌که و کورد\nخۆنیشاندانه‌کانی عێڕاق ئه‌گه‌ر چی هه‌ڕه‌مه‌کی پێوه دیاره،چونکه که‌س خۆی به خاوه‌نی نازانی ،موقته‌ده سه‌ده‌ر به ڕێنمایی ئێران ده‌یه‌وێت ببێته خاوه‌نی\n. یونس حه‌مه‌د - ئۆسلۆ ساڵی ۱۹۹۰به بڕیارێکی هه‌واڵگری ونهێنی سووپای عێڕاق که سه‌دام حسێن سه‌رکردایه‌تی ده‌کرد کوێتی داگیرکرد ، دوای ئه‌مه له‌یه‌ک نزیکبوونه‌وه‌یه‌ک نێوان عه‌ره‌ب وئیسڕائیل دروست بوو ،دانیشتنی مه‌درید دواتر ڕێکه‌وتنی ئۆسلۆی لێکه‌وته‌وه ، پاش ئه‌م ڕێکه‌وتنه ئاستی دیپلۆماسی و بازرگانی و میدیایی ئاراسته‌یه‌کی تازه بابه‌تی به‌خۆیه‌وه بینی ، به‌واتای له نه‌وه‌ته‌کانه‌وه تا ئه‌مڕۆ ئیسڕائیل و عه‌ره‌ب تێگه‌یشتنیان په‌یدا کردووه ئه‌گه‌ر چی نهێنیه ،به‌ڵام په‌یوه‌ندییه‌کانی نێوانیان ڕۆژ به ڕۆژ به‌ره‌و خاڵی پۆزه‌تیڤ هه‌نگاو ده‌نێت ..\nکوێت دوای شه‌ش مانگ له داگیرکاری ڕزگارکرا ، بڕگه‌ی حه‌وته‌م به‌سه‌ر ده‌وڵه‌تی به ناو عێڕاق سپێندرا ، که یه‌کێکه له تووندترین به‌ڵگه‌کانی ئه‌نجوومه‌نی ئاسایشدا ، به‌وه کاره‌که ڕانه‌وه‌ستا له مارسی ۲۰۰۳ دائه‌مریکا بڕیاری ڕووخانی سه‌دامی دا به‌مه‌ش قۆناخه‌که گۆڕانی تێکه‌وت ، چو‌نکه دوای جه‌نگی جیهانی دووه‌م یه‌که‌م جاربوو سه‌رۆکێک به شێوه‌یه‌ی سه‌دام بڕۆخێت ، ئه‌گه‌ر هه‌ندێک بگه‌ڕێننه‌وه دواوه له ۱۱ ی سیپته‌مبه‌ری ۲۰۰۱ئه‌مریکا دووچاری گه‌وره‌ترین کاری تیرۆرستی بۆوه ،که گوورزێکی گه‌وره‌ی له سیسته‌می سیاسی و کۆمه‌ڵایه‌تی ئه‌مریکادا ، ئه‌مریکا له سیاسه‌تی نهێنی وهه‌واڵگری چووه ده‌ره‌وه‌ی ڕووداوه‌کان .\nدوای ڕووخانی سه‌دام سیسته‌می شیعه‌ی کرده باڵا ده‌ست له ناوچه‌که دا ئه‌گه‌ر چی پێشتر له سه‌ره‌تای هه‌شتاکانه‌وه دژی ئێران و هاوئاوازه‌کانی بوو، به‌ڵام بۆ ئه‌مریکای دوو هه‌زاره‌کان وبه‌مه‌به‌ستی زیاتر ململانێی ناوچه‌که ئێرانی کرده پێشه‌نگ چ به نهێنی یان به ئاشکرا پاڵپشتی یان سیاسه‌تی ( خۆ گێل) کردنی له‌گه‌ڵ ئێران په‌یڕه‌و ده‌کرد ، تاگه‌یشته قۆناخی ئه‌وه‌ی ئێران تووانی هێزی خۆی له چه‌ند پایته‌ختێکی عه‌ره‌بی بدۆزێته‌وه، به‌مه‌ش سعودیه و ته‌واوی عه‌ره‌ب وهه‌روها ئیسڕائیلیشی نیگه‌ران کرد.. ئه‌مریکا باکی به‌وه نه‌بوو سه‌ره‌تا ئێران چۆن هه‌ڵسووکه‌وت ده‌کات ، چونکه پلانه‌که داڕێژراوبوو ،چ به‌یرووت و شام پێشتر خرابوونه به‌رده‌ستی ئێران .\nئینجا به‌غدا و سه‌نعا و تاڕاده‌یه‌کیش دۆحه هاتنه سه‌ر هێڵی تاران ،به واتایه‌کی دیکه ئه‌مریکا تووانی یارییه‌که به باشی ئه‌نجام بدات وهه‌ڵیبسه‌نگێنێت و ئێرانی خزانده ناو یارییه‌ک که به هیچ شێوه‌یه‌ک نه‌تووانێت لێی ده‌ربازی ببێت، چونکه ئاسان نیه چوار پایته‌خت بخه‌یه سه‌ر ڕکێڤی خۆت که ته‌واوی هاوڵاتیانی ئه‌م ده‌وڵه‌تانه جگه له ڕژێمه‌کان دژایه‌تیت بکه‌ن .\nسه‌باره‌ت به عێڕاقیش له دوای ۲۰۰۳ وه سیسته‌می شیعه بووه حوکمڕانی له به‌غدا هه‌ر له‌گه‌ڵ بوونی شیعه به خاوه‌ن ده‌سه‌ڵات به به‌رچاو و ئاگاداری ئه‌مریکا پێشکه‌ش به ئێران کرا ، ئه‌مه‌ش بۆ زۆران که‌س و ده‌وڵه‌ت وه‌چه‌رخانێکی نوێبوو، به‌ڵام وه‌ک له سه‌ره‌تادا ئاماژه‌م پێکرد ، ئه‌مریکا به پلان و به‌رنامه ئه‌مه‌ی دانابوو ، پرسی ئابلوقه‌ی ولایه‌ته یه‌کگرتووه‌کانی ئه‌مریکا بۆ سه‌ر ئێران و داخستنی گه‌رووی هورمز گوورزێکی چاوه‌ڕوان نه‌کراوبوو به پله‌ی یه‌ک بۆ ئێران که پێشتر به نیازی ( هیلالی شیعی) بوو ، به‌ڵام که هیلاله‌که گه‌یشته شه‌نگال ( ستۆپی) پێکرا ، ۹۰% شکستیهێنا ، ئێران زۆر به هه‌ڕه‌مه‌کی خۆی خزانده نێو پرس وململانێیه‌ک که له ئاستیدانه‌بوو ، چونکه ململانێی مێژوو و جوگرافیای ناوچه‌که زۆر له ده‌وڵه‌تان گه‌وره‌تره ،به‌تایبه‌ت که ئێران دوای ڕابه‌رایه‌تی شاه دووچاری چه‌ندین کێشه بۆته‌وه به‌رانبه‌ر عه‌ره‌ب له لایه‌ک و ڕۆژئاواییه‌کان و ئه‌مریکا له‌لایه‌کی دیکه‌وه .\nلێره‌دا پرس و پرسیار درووست ده‌بێت ئایا چۆن کاتی خۆی به سه‌دام کرا که (جله‌ویان بۆی شۆڕ) کرد ، به‌مشێوه‌یه ئێران تێکه‌وت .. له سه‌رووبه‌ندی به ناو شۆڕشه‌کانی عه‌ره‌بیدا که به‌چه‌ند قۆناخێک به‌رپابوو پایته‌خته‌کان زۆر به ئاسانی ڕووخان کاهیره ،توونس ، ته‌ڕابلس ، سه‌نعا ، دواتر خه‌رتووم و جه‌زائیر ، به‌ڵام شام ( دیمسکۆس) ڕووخانه‌که‌ی دواخرا ، ئه‌مه‌ش زانستێکی تێدا هه‌بوو ، بۆ ئه‌م مه‌به‌سته سه‌ره‌تا ئێرانیان هێنا بۆ نێو گێژاوی سووریا ، به‌ڵام دواتر وایانکرد توورکیاش بێته لایه‌نێکی سه‌ره‌کی له‌م ململانێیه‌دا ، ئه‌وه‌بوو ڕێگه‌درا ده‌ستێوه‌ردان و داگیرکاری ئه‌نجام بدات ، تاڕاده‌یه‌ک ئه‌گه‌ر چی بۆ تورکه‌کان له ئاستی چاوه‌ڕوانی نه‌بوو،چونکه کۆمه‌ڵگای نێوده‌وڵه‌تی دژی توورکیا یه‌ک ده‌نگی نوواند ،به‌مه‌ش ئه‌مریکا و ده‌وڵه‌تانی ڕۆژئاوا چه‌ندین ( چۆله‌که‌یان به بردێک کووشت) ، تورکیا هاته نێو گێژاویه‌ک که تووانانی به‌ره‌نگاری نیه به تایبه‌ت له ڕووی سیاسه‌تدا به هۆکاری ئه‌وه‌ی له هیچ مێژوویه‌کدا وه‌ک ئه‌مڕۆ توورکیا دووژمنی به‌م شێوه زۆره‌ی بۆ په‌یدانه‌بووه، خاڵێکی دیکه‌ش توورکیا بۆی ئاشکرابوو که ساڵی ۲۰۲۳ یان پێش ئه‌م مێژووه گۆڕنکارییه‌کان سه‌رهه‌ڵده‌ده‌ن بۆیه له ململانێکانی سووریادا چاوی هیچی نه‌دیت جگه له شه‌ڕ دژ به کورد ، به‌مه‌ش به هه‌مان شێوه‌ی ئێران توورکیا بووه ده‌وڵه‌تێک که هاوڵاتیانی وه‌ک هاوڵاتیانی وڵاتانی سێیه‌م سه‌یربکرێن که پێشتر هه‌وڵی چوونی بۆ نێو یه‌کێتی ئه‌وروپا ده‌دا.\nتورکیا به‌رله‌وه‌ی پێناسه و پێداچوونه‌وه‌ی بۆ سیاسه‌تی خۆی بکات دووچاری شکستێکی یه‌کجار گه‌وره‌بوو که ده‌ربازبوونی ئه‌سته‌مه.. خۆنیشاندانه‌کانی عێڕاق ئه‌گه‌ر چی هه‌ڕه‌مه‌کی پێوه دیاره،چونکه که‌س خۆی به خاوه‌نی نازانی ،موقته‌ده سه‌ده‌ر به ڕێنمایی ئێران ده‌یه‌وێت ببێته خاوه‌نی ،به‌ڵام پرسه‌که زۆر له‌وه گه‌وره‌تره له‌مه‌شیان چ ئێران ویان عێڕاق یان هاوئاوه‌زه‌کانیان قوربانی یه‌که‌می ڕووداوه‌کانن ، زۆر به ڕوونی عێڕاق ده‌ستووری پێشێل کرد ، له ۱٦ ی ئۆکتۆبه‌ری ۲۰۱۷وه‌ک ڕژێمه‌کانی جاران هێرشی کرده سه‌ر کورد ، ئه‌وه‌ی بۆی کرا کردی ، ئه‌گه‌ر هه‌ندێک بۆ مێژووی نێوان ۲۰۰۳ و ۲۰۱۷ بگه‌ڕێننه‌وه ده‌بینرێت سه‌رۆک بارزانی تێگه‌یشتنێکی باشی بۆ ڕه‌وشه‌که هه‌بوو ، هه‌ر بۆیه سه‌رکردایه‌تی ڕیفڕاندۆمێکی سه‌رکه‌وتووی کرد .. کۆی بابه‌ته‌کان پێمان ده‌ڵێن ناوچه‌ی ڕۆژهه‌ڵاتی ناوه‌ڕاست پێ ده‌نێته قۆناخێکی نوێوه ، به ڕای چاودێر و پسپۆڕان چ ناوچه‌یی یان جیهانی کورد ده‌بێته فاکتۆرێکی گرینگی پێشهاته‌کان ، چونکه کورد زۆر کارتی به‌ده‌سته‌وه‌یه گرینگترین ئه‌و کارتانه ده‌نگی میله‌ته که له ۲٥/۹/۲۰۱۷ له ڕیفڕاندۆمێکی یاسایی و ئاساییدا بۆ سه‌ربه‌خۆیی کوردستان تۆماری کرد، هه‌روه‌ها پێشێلی به‌رده‌وامی ده‌وڵه‌تی به ناو عێڕاق دژ به گه‌لی کوردستان.\nبه‌رپرسی شانه نووستووه‌كانی داعش له سنووری قه‌زای مه‌خموور ده‌ستگیركرا\nلیژنەی وزه‌و سامانە سروشتییەكان داواى دابه‌شكردنی نه‌وتی سپی به‌سه‌ر ماڵاندا ده‌كات


:: PM:08:50:30/11/2020 \nهاووڵاتییانی شارۆكەی كەلاری ناوەندی ئیدارەی گەرمیان باس لەوە دەكەن كە دۆلاری چاپی كۆن جیاواز لە دۆلاری نوێ بە نرخێكی كەمتر مامەڵەی پێوە دەكرێت، نووسینەگانی دراویش نایشارنەوە كە ترسیان لە ساختەكردنی ئەو جۆرە دراوە هەیە و پۆلیسیش بوونی حاڵەتی ساختەكاری رەت ناكاتەوە.\nدۆلاری نوێ ئەستەمە ساختە بكرێت\nژمارەیەك هاووڵاتی لە شارۆكەی كەلار "وشە"یان ئاگادار كردەوە بەوەی لەكاتی گۆڕینەوەی دۆلاری ئەمەریكی، ئەگەر دراوەكە كۆن بێت، بە نرخی رۆژ لەلایەن نووسینگەكانی دراوەوە بۆیان ناگۆڕدرێتەوە.\nهەوار حەسەن، كچە قوتابییەكە كەلارە، بۆ "وشە" باسی لەوە كرد، نرخی 100 دۆلاری ئەمەریكی ئەگەر 125 هەزار دیناری عێراقی بێت، دراوفرۆشان دۆلاری كۆن بە 120 هەزار دینار وەردەگرن، واتە بە جیاوازی پێنج هەزار دینار.\nكۆچەر ئیبراهیم، نوێنەرێكی ئالوگۆركەرانی دراو لە كەلار بۆ"وشە"ئاشكرای كرد، بەشێوەیەكی گشتی وەك نووسینگەكانی ئالۆگۆری دراو مەترسیمان لەو جۆرە دراوەی دۆلار هەیە كە ساختە بكرێت، روونی كردەوە، دۆلاری نوێ دیارە و ئەستەمە ساختە بكرێت، بۆیە ئەو جۆرەیان وەردەگرین.\nلەبارەی ئەوەی ئاخۆ دراوی بیانی ساختە كراوە، باسی لەوە كرد، بەلێ دراوی ساختە هێنراوەتە بازاڕ و خراوەتە ناو دراوی تر و تێكەڵ كراوە.\n"وشە" بۆ سەلماندنی راستی بوونی حاڵەتی دراوی ساختە لە بازاڕەكانی گەرمیان، پێوەندی بە موقەدەم عەلی جەمال، گوتەبێژی پۆلیسی گەرمیانەوە كرد، ئەو نەیشاردەوە كە دراوی بیانی و دراوەكانی تریش ساختە كراون و ئەوجۆرە حاڵەتەیان لە ماوەی ئەمساڵدا تۆمار كردوە، بەڵام لە كۆتایی ساڵ ژمارەكەی ئاشكرا دەكەن.


سەرلەبەیانی ئەمڕۆ ١ / ١١ / ٢٠٢١، سكرتێری گشتیی YNDK بەیاوەرى شاندێکى YNDK سەردانی مەکتەبى سیاسیى حزبى دیموکراتى بێت نەهرێنى كردو، (45)ەمین ساڵیادی دامەزراندنی پیرۆزكردن و هیوای پێشڤەچوون و سەركەوتنی زیاتری بۆ خواستن.\nسەرلەبەیانی ئەمڕۆ دووشەممە، غەفوور مەخمووری سكرتێری گشتیی یەكێتی نەتەوەیی دیموكراتی كوردستان YNDK ، به‌یاوه‌ری هه‌ڤاڵان (قەهار تاهیر سەعید ئەندامى مه‌كته‌بی سیاسی و شاکر هاشم ئەندامى کۆمیتەى سەرکردایەتیى YNDK)، سەردانی بارەگای مەکتەبى سیاسیى حزبى دیموکراتى بێت نەهرێن-یان لە شارۆچکەی عەنکاوە كردو، بەگەرمی لەلایەن بەڕێزان (رۆمیۆ هەکارى سكرتێرى گشتیى حزبى دیموکراتى بێت نەهرێن و ئه‌ندامانی مه‌كته‌بی سیاسی و سه‌ركردایه‌تی حزب)ەوە پێشوازیكران، لەسەردانەكەدا سكرتێری گشتیى YNDK بەبۆنەی (45)ەمین ساڵیادی دامەزراندنی حزبى دیموکراتى بێت نەهرێن پیرۆزبایی خۆی و سەركردایەتی YNDK ی بە بەڕێزان سکرتێرى گشتى و مەکتەبى سیاسى و سەركردایەتی حزبى دیموکراتى بێت نەهرێن راگەیاندو، هیوای پێشڤەچوون و گەشەكردنى زیاتر و سەركەوتنی بۆ خواستن، لەبەرامبەردا سكرتێرى گشتى و مەکتەبى سیاسى و سەرکردایەتى حزبى دیموکراتى بێت نەهرێن سوپاسی ئەو سەردانە و هەڵوێستەكانی YNDK یان كرد.\nهەر لەدیدارەکەدا جه‌ختكرایه‌وه سه‌ر پەیوەندی برایانەی نێوان هەردوولا و، چۆنیەتی پتەوكردن و پێشخستنی ئەو پەیوەندییانە لەپێناو زیاتر خزمەتكردنی دۆزی رەوای گەلی كوردستان باسیان لێوه كرا.\n« سكرتێری گشتیی YNDK ساڵیادی دامەزراندنی حزبى دیموکراتى بێت نەهرێن پیرۆز دەكات لەئێواره كۆڕێكدا محه‌مه‌د گۆران له‌باخچه‌ی باره‌گای مه‌كته‌بی سیاسی YNDKپه‌رتووكی (ره‌مزی نافیع) دەناسێنێ و پێشکەش به‌خوێنەرانى دەکات »


مەسعود بارزانی لەبارەی بڕیارەکەی یونسکۆوە پەیامێکی بڵاوکردەوە\nرەوتى سەدر لێدوانی بەرپرسێک لەبارەى پێکهێنانى حکومەت رەتدەکاتەوە\nمەرجى پێدانى بەشى ناوخۆیى بە خوێندکارانى ئەم زانکۆیە دیارى کرا\nمەسعود بارزانی سەرۆکی پارتی لەبارەی ناساندنی بەشێک لەناوچەی هەورامان بە ناوچەی شوێنەواریی لەلایەن یونسکۆوە پەیامێکی بڵاوکردەوە و تیایدا هاتووە، "هەورامان ناوچەیەكی گرنگی كوردستانە كە هەمیشە ڕۆڵی بەرچاوی لە فەرهەنگ و ئەدەب و مێژوو و شۆڕش و سیاسەت و بزاڤی ڕزگاریخوازی كوردستاندا هەبووە."\nئەمڕۆ چوارشەممە، مەسعود بارزانی سەرۆکی پارتی پەیامێکی لەبارەی تۆمارکردنی بەشێک لە ناوچەی هەورامانی لەلایەن رێکخراوی یونسکۆوە وەک ناوچەیەکی شوێنەواریی بڵاوکردەوە و تیایدا هاتووە، "ئەو بڕیارەی یونسكۆ دەستكەوتێكی ترە بۆ خەڵكی كوردستان و ناوچەی هەورامان".\nدەشڵێت، "بەم بۆنەوە هیوای ئارامی و پێشكەوتنی زیاتر بۆ خەڵکی کوردستان و ناوچەی هەورامان دەخوازم".\nئەمە لەکاتێکدایە، دوێنێ پویا تاڵیب نیا بەڕێوەبەری فەرمانگەی کەلتوری هەورامان بە ئاژانسی هەواڵی برنای راگەیاند، ئەمڕۆ لە چل و چوارەمین دانیشتنی لیژنەی شوێنەوارناسی جیهانی لە رێکخراوی یۆنسکۆ دۆسیەی تۆمارکردنی هەورامانی پەسەندەکرێت.\nبەوتەی بەڕێوەبەری فەرمانگەی کەلتوری هەورامان، پەسەندکردنی ناوچەی هەورامان وەک ناوچەیەکی شوێنەواری لە جیهاندا بەرەوپێشچوونی ناوچەکە و گەشەسەندنی زیاتر دەستەبەردەکات و بەمەش مێژوو و کەلتوری ناوچەکە دەپارێزێت.\nوێنە.. بەکارنەهێنانی پشتێنی سەلامەتی ژیانی لێسەندەوە


چوار بازرگانی ماددەی هۆشبەر دەستگیرکران\n635 جار بینراوە 9/6/2019 03:38 PM\nئاسایشی ڕۆژئاوای سلێمانی ڕایدەگەیەنێت، چوار بازرگانی ماددەی هۆشبەریان دەستگیر کردووە هاوکات دەستیان گرتووە بەسەر نزیکەی حەوت ملیۆن حەپ و دەرزی.\nبەپێی ڕاگەیەندراوێکی ئاسایشی ڕۆژئاوای سلێمانی ئاماژە بەوە کراوە، "کە لە شەوی ۷ حوزەیرانی ۲۰۱۹ کەهاوکات چوارەم ڕۆژی جەژنی ڕەمەزانە، لەبۆسەیەکدا لەبازگەی بانی مەقان دەستیان گرتووە بەسەر مونشائەیەکدا کە برێکی زۆر لەحەپ و دەرزی هۆشبەری پێبووە".\nڕایانگەیاندوە " لەهەمان کاتدا چوار کەس بەتۆمەتی بازرگانی کردن بەومادانەوە دەست گیر کراون کەویستویانە ئەومادانە لە پارێزگای سلێمانیەوە بگوازنەوە بۆ بەغداد ".\nئاسایشی ڕۆژئاوای سلێمانی ئەوەشی ڕوونکردووەتەوە، ئەو چوار کەسەی دەستگیرکراون بەڕەگەز عەرەبن کە تۆمەتبارن بە بازرگانی کردن بەو مادانەوە بەپێی مادەی چواردەی هۆشبەر بەبڕیاری دادوەر بەندن و لێکۆینەوە لەدۆسیەکە بەردەوامە.\nهاوکات ڕایدەگەیەنن، کۆی ئەوحەب و مادانەی کەدەستیان بەسەردا گیراوە نۆ جۆرن 1-لۆرازپام / loraze pam 2-لۆراز پام/loraze pam 3_پۆکساکیم/poxakim 4-لۆرازپام 1mg\_lorazepam -5-کونکرە ملغم/concor 6-زیادیک/zeeadic 7_فۆس ماکس/fosmax 9_turbuhaler 8_لورازپام


لەلایەن ئیحسان تاهیر 11/10/2018\nله یاری تۆتێنهامدا مێسی پلانی یارییه‌كه‌ی دانابوو\nلیۆنێل مێسی، نه‌ك هه‌ر له‌نێو یاریگه‌دا رۆڵی بینی له بردنه‌وه گه‌وره‌كه‌ی بارسا به‌سه‌ر تۆتێنهامدا، كه 2 گۆڵی تۆماركرد و به‌شداری له تۆماركردنی دوو گۆڵه‌كه‌ی دیكه‌شدا هه‌بوو، به‌ڵكو وه‌ك هه‌ندێ له راپۆرته رۆژنامه‌ڤانییه‌كانی ئیسپانیا باسی ده‌كه‌ن، مێسی به‌ر له یارییه‌كه‌ش ده‌ستی هه‌بووه له دانانی پێكهاته‌ی بارسا و پلانی یاریكردن. ئه‌و سه‌رچاوانه ده‌ڵێن "مێسی داوای له راهێنه‌ره ئیسپانییه‌كه‌ی ئێرنستۆ ڤالڤێردی كرد، هاوتیپه‌كه‌ی عوسمان دێمبێڵی له پێكهاته‌ی سه‌ره‌كیی یانه‌كه دووربخاته‌وه‌و به شێوازی 4 ـ 4 ـ 2 یاری بكات".\nئه‌و سه‌رچاوانه باس له‌وه‌ش ده‌كه‌ن كه مێسی پێیوایه، پێویست ناكات ڤالڤێردی ئه‌وه‌نده یاری به دێمبێڵی بكات، بۆ پارێزگاریكردن له هه‌مان شێوازی یاریكردن له ماوه‌ی داهاتوودا، به‌تایبه‌تیش له یارییه زه‌حمه‌ته‌كاندا، به‌ڵام ده‌شڵێن "راهێنه‌ر به‌نیاز نییه واز له دێمبێڵی بینێت، تاوه‌كو باشترین ئاستی له‌گه‌ڵ تیپه‌كه به‌ده‌ست نه‌هێنێته‌وه، دوای ئه‌وه‌ی له سه‌ره‌تای وه‌رزه‌وه، ئاستێكی به‌رچاوی پێشكه‌ش كرد".\n0 0 ali | 11/10/2018\nپلانی 4 ـ 2 ـ 2 یاری بكات. new plan\n2343 ژمارەی بینین


لە داستانی كۆڕێدا پێشمەرگە وەك قەڵغانێكی پۆڵایین پێشی لە پێشڕەویی هێزی دوژمن گرت  2017-04-09\nسەرەتای قۆناغی هەڵمەتی دەسپێكی ئازادی و راپەڕینی گەلی كوردستان لە بەهاری 1991دا بوو كە ئازایەتی و جوامێری و خۆنەویستی رۆڵەكانی بوو بۆ بەرگریكردن لە خاكی كوردستان و نەتەوەكەی. بۆ بەرقەراربوونی ئازادی و دیموكراسی و رزگاربوون لە ژێردەستەیی..نموونەی ئەو دەمەش بەرخودانی نەتەوەی كورد بەرامبەر هێرش و توانای سەربازیی دوژمنەكانی لە تۆماركردنی (داستانی كۆڕێ)لە سنووری هەولێر و (داستانی ئەزمڕ)،لە سنووری سلێمانی بوو..حكوومەتی عێراق بۆ سەركوتكردنی راپەڕینەكان هێرشی دەسپێكرد بۆ كوردستان، سەرەتا لە كەركووكەوە بەرەو هەولێر بەرگرییەكی ئەوتۆ نەكرا كە هێزی زەبەلاحی رژێم بە پشتیوانی فڕۆكە و تانكی زۆرەوە گەیشتە هەولێر و كۆچڕەوێكی گەورە دەستی پێكرد، دوایی بەرەو پیرمام سەركەوت كەس خۆی رانەگرت،لەو كاتەدا هێزی پێشمەرگەی قارەمانی پارتی و بارزانی لە رۆژی  7/4/1991 دا،لە دەربەندی كۆڕێدا وەك قەڵغانێكی پۆڵایین پێشی لە پێشڕەویی هێزی سەربازی رژێمی عێراقی گرت و تەلیسمی ئەو سوپا دڕندەیەیان شكاند.\nلە دوو قۆناغدا سەركەوتنێكی گەورەیان تۆماركرد، لە قۆناغی یەكەمدا هێزی پێشمەرگەی بارزان بە ژمارەیەكی كەم گورزێكی كەمەرشكێنیان لە هێزی سەربازیی پێشڕەوكاری دوژمن دا، لە قۆناغی دووەمدا بە بەشداری لایەنەكانی دیكەی بەرەی كوردستانی گورزێكی دیكەیان لێوەشاندن و، سەلماندیان ئەو سەركەوتنە پەیامێكی راستەوخۆیە بۆ هێزی سەربازی دڕندەی بەعس. كە پێشمەرگە توانای پاراستنی خاك و نەتەوەی كوردستانی هەیە، هەر بەهۆی ئەو سەركەوتنەوە هیوا و ئومێدی گەورە بۆ جەماوەر گەڕایەوە..\nهەڤاڵ عومەر عوسمان، لەو سەردەمەدا كە بەرپرسی لقی دووی پارتیمان بوو، هاوكات بەشدار بووی داستانی كۆڕێ بوو، بەم شێوەیە باسی لە رۆژانی قۆناغی راپەڕین و جەربەزەیی و مێرخاسی و خۆنەویستی پێشمەرگە گیانلەسەردەستەكانی بۆ كردین، كە چۆن لە هەمبەر سوپای دڕندەی عێراق وەستانەوە و قارەمانانە بەرگرییان كرد و ئەو داستانەیان تۆمار كرد..\nبەڕێز عومەر عوسمان، گوتی: راپەڕینی1991سەلماندی هەركاتێك جەماوەر یەك بگرێ و یەكهەڵوێست هەنگاو بنێ هێزی سەربازی و تانك و تۆپ و فڕۆكە ناتوانێ ڕێگای لێ بگرێ، قەڵای توند و گەورە لە بەرامبەر هێزی جەماوەر زۆر بە ئاسانی تێكدەشكێنێت.\nپاش ئازادكردنی كەركووك و بەهێزبوونی راپەڕینی باشووری كوردستان، هێزەكانی هاوپەیمانان بەتایبەتی ئەمەریكا بە بۆچوونی بەندە تووشی هەڵەیەكی مێژوویی بوون كە ڕێگایان بە سوپای ڕژێمی بەعس دا كەڵك لە فڕۆكەی هێلیكۆپتەر و تانك و زریپۆش و تۆپخانە و بزاوتنی هێزەكانی وەربگرێ، ئەوە بوو كە هێرشی هێنایە سەر شاری كەركووك و لە قۆڵی مووسڵ بەرەو گوێڕ و مەخموور هەروەها بەرەو گەرمیان و بەرەو پارێزگای سلێمانی،ئینجا بەرەو هەولێر و سلێمانی ودهۆك.\nرژێم ڕابردوویەكی ترسناكی هەبوو وەك بەكارهێنانی گازی ژەهراوی و كیمیایی و كوشتنی بەكۆمەڵ و بۆمباران و تۆپباران و، تۆپبارانی زاڵمانە لەبەر ئەوە كە بەرەو پێش دەهات وایكرد كۆچڕەوێكی بێوێنەی ملیۆنی دروست ببێ كە لە دوایدا لە بەرژەوەندی كورد شكایەوە.كاتێ هێزەكانی عێراق لە هەولێر بەرەو هاوینەهەواری سەلاحەددین بەڕێكەوتن هێزەكانی پێشمەرگە بەگشتی و پارتی دیموكراتی كوردستان بەتایبەتی لە دارستانە بچووكەكەی مەلائۆمەر ڕێگایان بە سوپای عێراق گرت و قارەمانانە لەبەرامبەریان وەستان، بەڵام هێزەكانی دوژمن زۆر بەهێزتر بوون بەتایبەتی فڕۆكەی هێلیكۆپتەری شەڕكەر و تانك و زرێپۆش و تۆپخانەی بەهێزیان پێبوو، پێشمەرگەش بەو چەكە سادە و ساكارانە پاشماوەیەك ناچار بوون سنگیان بدەنە بەر ئەو هێرشە، كە ئەو قارەمانانەی لەبیرمن (شەهیدخدرسوارە، شەهید وەستا یوونس،شەهید نەجمەدین گۆرۆنی، شەهید قادرەسوور، هەروەها كاك هەڵگورد) و، ژمارەیەكی تر لە هەڤاڵانمان كە هەرهەموویان سەر بەلقی 2 ی پارتی دیموكراتی كوردستان بوون، دوای ئەوەی هێزەكانی ئێمە لە خانزاد پاشەكشەیان كرد، دوژمن توانی سەركەوێتە سەر هاوینەهەواری سەڵاحەدین بە بێ بەرەنگارییەكی ئەوتۆ.\nهەموو كەسێكی پسپۆڕی سەربازی وای بۆ دەچوو كە سوپای عێراق ڕۆژێك لە هاوینە هەواری پیرمام سەڵاحەددین دەمێنێتەوە تاشوێنە تازەكەی قایم بكات،ئەوسا بەرەوكۆڕێ و بەرەو شەقڵاوە بجوڵێتەوە، بەڵام بەپێچەوانەوە بوو. هەموو هێزەكانی(بەرەی كوردستانی) لەپیرمام هاتنەخوارەوە بە لقی2 و قوەتی (بارزان) یشەوە كەس وەك پێویست توانای خۆڕاگری نەبوو، تاكو هەموو هێزەكانی پەرتو بڵاو بوونەوە وپاشەكشەیەكی تەواو دروست بوو لەو كاتەی كە ئێمە لەگەڵ چەند هەڤاڵێكی تر گەیشتینە كۆڕێ تەنها ژمارەیەكی دیاریكراو لە قوەتی بارزان لە كۆڕێ مابوویەوە لەگەڵ شەهید دكتۆرسەعید.كارە مێژووییەكان دەبێ وەك خۆی باس بكرێن ئینجا چ نێگەتیڤانە بن چ پۆزەتیڤانە بن بۆ خاوەنەكەی یان بۆ ئەو لایەی لەگەڵ باسەكەدایە، بۆ مێژوو دەیڵێم: كەسێك ولایەنێكی تر جگە لە قوەتی بارزان، مەفرەزەیەكی لقی دوو بەسەرپەرشتی بەرپرسی لق و خالید ئاژگەیی و مەفرەزەیەكی حالی دۆڵەمەڕی و حەمیدە فەندی لەوێ بوون، ئیتر كەسی تر لەوێ نەبوون كە ژمارەكەشیان زۆر نەبوون لەگەڵ هێزی دوژمن قەد بەراورد نەدەكرا. ئەم كۆمەڵە پێشمەرگەیە بەسەر شاخی دەربەندی كۆڕێ بەلای ڕۆژئاوایەوە خۆیان گرتەوە و لەبەرامبەر تانك و زرێپۆشە توندڕەوەكانی دوژمن وەستان كە دەیانویست بەپەلە خۆیان بگەیێننە شەقڵاوە، ناكرێ لەوە بێدەنگ بم، بوونی سەرۆك مەسعوود بارزانی لە شەقڵاوە و سۆران و پیرمام هۆیەكەی زۆر كاریگەر بوو لەسەر پێشمەرگە و فەرماندەكان كە بەلای كەمەوە ڕێگا بەخۆیان نەدەن بەرەكانی شەڕ بەجێ بهێڵن و هەروەها توانا و گڕوتینێكی تریش بە ژمارەیەكی یەكجار زۆر لە جەماوەر كە ڕوولە سنوورەكان نەكەن.هەروەها ئەو وتارەی لە دەڤەری سۆران سەرۆك بارزانی پێشكەشی كرد، وتەكانی زۆر فیداكارانە بوون و كەسانێكی خاوەن غیرەت و بڕیاری خۆڕاگری و فیداكاریان دابوو، هەربۆیەش ژمارەیەك لە فەرماندە و كادیرانی سنووری لقی 2بە خۆڕاگریەوە كاریان دەكرد بۆ نموونە بارەگای لقی2 لە شەقڵاوە تێپەڕ نەبوو لەكاتێكدا كە دوژمن گەیشتبووە (كۆڕێ) ئەمە خۆی لەخۆیدا نیشانەی مقاوەمە و خۆڕاگریە و شكستنەخواردنە،لەكاتێكدا دوژمن هێرشی هێنایە سەر(خانزاد) بارەگای لقی 2 لەپیرمام بوو كاتێك دوژمن گەیشتە (پیرمام) بارەگای لق بەهەموو شتەوە لە كۆڕێ بوو ئەمە جگە لە قوەتی بارزان و هەندێ لە هەڤاڵانی تر وەك كاك حەمید ئەفەندی و ماموستا مەحەمەد مەلا قادر و خورشید شێرە و شێخەڵڵا ئیبراهیم، كاتێ شەڕی یەكەم لە كۆڕێ دەستیپێكرد هەڤاڵان حەمید ئەفەندی و دكتۆر سەعید و حالی دۆڵەمەری و عومەر عوسمان و خالید ئاژگەیی لە شوێنی ئەو تانكانەی ئێستا دانراون لەسەر سەكۆیەكە لەوێ وەستابوون، شەڕ زۆری نەخایاند هێزی پێشمەرگە زۆر نەبوو هەمووی نەدەگەیشتنە پەنجا كەس، لە عەقڵدا دوورە پەنجا نەفەر بتوانێ بەلای كەمەوە لیوایەكی سوپای عێراق لەپێشڕەویدا بەتانك و زرێپۆش بشكێنێ، بەڵام ئەمە حەقیقەتێكە و من لەسەر وتەكەی خۆم بەرپرسم و،ئەو قوەتە شكاندیان كە ئەگەر بەدوایدا بڕۆیشتاینا تاپیرمام رژێم هەموو دەزگاكانیان بەجێ دەهێشت و رایان دەكرد، بۆیە دەڵێم: هێزی زۆر و زەوەند مەرج نییە، فیداكاری گرنگە. دوای ئەوەی ئەو هێزانەی سوپای عێراق شكان و پاشەكشەیان كرد بۆ دیوی نێوان پیرمام و كۆڕێ و برادەرانی بەرەی كوردستانی ژمارەیەك لەو لاوە پەیدابوون كە شەهیدی نەمر (مامۆستا سەعد عەبدوڵڵا)یان لەگەڵدا بوو كاك كۆسرەت، رێباز، سەفینی مەلا قەرە، مامۆستا بەكر، پاڵە باوانی كانی گەورە، لە حزبی شیوعی، كە گەیشتنە لامان هێشتا تەوقەمان نەكرد، وت: بارزانییەكان دووبارە سەلماندیانەوە كە كوڕی رۆژی تەنگانەن، دوای ئەوەی كۆبوونەوەیەكی سەرپێیمان ئەنجامدا بۆ ئەوەی بەرەیەكی شەڕ دروست بكەین.بڕیاردرا ملی رۆژئاوای دەربەندی كۆڕێ بدرێتە پارتی و سۆسیالیست و شیوعی و پارتی گەل، ملی خوارووی دەربەندەكە بۆ یەكێتی نیشتمانی، ئەمەشیان لەسەر داوای خۆیان بوو، بەو شێوەیە بەرەیەكی شەڕ لەو شێوەیە بەرەیەكی شەڕ لەو زنجیرە بەرزاییەی خواروو و رۆژئاوای دەربەندی كۆڕێ دامەزرا، بەڵام ئەو شەوە كەسێك وەك هێزێك دیار نەبوو كەسیان لە بەردەست نەبوو تەنها قوەتی بارزان هەبوو، ئەوانەی لەوێ بوون لەگەڵ ژمارەیەك هێزەكانی لقی دوو كە تا شەقڵاوە چووبوون هەوڵمان دا بیان نێرینەوە بۆ بەرزاییەكان ئەوە بوو شەهیدان خالید ئاژگەیی و شەهید خدر سوارە و هەڤاڵانی تر كە دوای هەر هەموویانمان ناردنەوە پێشەوە كاك حەمید ئەفەندی لەگەڵ دكتۆر سەعید داوایان لێم كرد كە ئەو قوەتانە بنێرمەوە لایان و داوای فیشەك و نانیشیان لێكردین. من وەك بەرپرسی لقی دوو گەڕامەوە لای هەڤاڵان لە شەقڵاوە و زۆر بە توندی داوام لێكردن روو بكەنەوە بەرەی شەڕ. یەكەم كەس كە هەڵسایە سەر پێ خدر سوارە لەگەڵ مەهدی عەزیز دوایی مەهدی برینداریش بوو و ئێستاش ماوە و قاچێكی شەل بووە و، ئەوان بەرەو كۆڕێ جوڵانەوە و منیش هەوڵی فیشەكم دا ئازادی كوڕی عوسمان بەگی میران هات گوتی: لەسەر فەرمانی باوكم هەندێك فیشەكی (بی كەی سی) و (كلاشینكۆف)م هێناوە. بەڕاستی زۆر مەمنوونی بووم، گوتی: ئەمە باوكم ناردوویەتی بۆ تۆ كە شەش سندووق بوون بەراستی من هەرگیز لەبیری ناكەم، نانەكەش هەر ئەو دەم شەهید محەمەد مام وسوئاغا كۆركەیی یەك پیكاب نان و خورما و هێلكەی پێگەیاندین، بە پەلە ئەو نان و فیشەكەم گەیاندە حوجران و دامە دەست كاك حەمید ئەفەندی و دكتۆر سەعید و دابەشیان كرد، ئەو شەوە جەبهەكەمان قایم كرد و دووسێ رۆژی پێچوو دووبارە دوژمن هێرشێكی كتوپڕی كردە سەر لای رۆژئاوای بەرەی شەڕ لە دەربەندی كۆڕێ سەرەتای شەڕەكە لەگەڵ قوەتی بارزان بوو و دەست بەجێ شەهید و برینداریان دا و شەوێكی باراناوی و سارد و ناخۆشیش بوو، بەڵام تەنها یەك دوو رەبایە گیران ئەوانی تر پاشاكشەیەكی كەمیان كرد، بۆیە بەیانیەكەی هێزەكانی تازە نەفەس لەلایەن سەرۆك (مەسعوود بارزانی)یەوە هاتن و ئەوانیش سەركەوتنە سەرەوە، لەجێی خۆیەتی بڵێم سەید كاكە هات و من خۆم لە حوجران رێنماییم كرد بۆ لای سەرووی ئەرماوان كە د. سەعید و ئەوانی لێ بوون.\nتۆپەكەی حەسەن نەجاڕ كە 106 بوو لە حوجران رۆڵێكی باشی دەگێڕا لە رەبییەكەی دوژمن، مەجالی سەرهەڵهێنانی پێنەدەدان منیش جاروبار دەچوومە لای و هاوكاریم دەكرد ئەو رۆژە جەماعەتێكی حزب ڵڵا بەشداری شەڕەكەی كرد شەڕ تا نزیكەی نیوەڕۆ بەردەوام بوو دوژمن بە هەموو چەكێ هەوڵی پاراستنی ئەو بەرزاییەی دەدا تاكو دەستەیەكی پێشمەرگەی قارەمان بە فیداكاریەكی كەموێنە لە دەربەندەكەوە بۆیان سەركەوتن بە (نارنجۆك) و(ئاڕبی جی) رەبایەكانیان لێساندن و دوژمن شكستی ئەوتۆی هێنا كە دەیان لاشەی كەوتە مەیدان.\n هێزەكانی بەرەی كوردستانی لە بەرزایی ئارماوان بۆیان هاتن و لەسەر جادەكەوەش پێشمەرگە بۆیان هاتن، سەرئەنجام بووە شكستێكی مێژوویی ئەوتۆ كە چەند تانك و زریپۆشیان لێگیراو دەیان پارچە چەك و هاوەن و چەكی ورد و درشت كەوتە دەست پێشمەرگە و ژمارەیەك ئەسیركران. ئەوسا حكوومەتی عێراق پەیوەندیكرد و وەفدی وتووێژ بەڕێكەوت هەر لەو ڕۆژەوە دوژمن پاشەكشەی كرد و ئاگربەستیش لەلایەن هاوپەیمانانەوە راگەێندرا و كۆڕێ بووە داستانێكی لەبیرنەكراو، بووە سەروەرییەكی بێوێنەش بۆ ڕۆڵە نەبەزەكانی پارتی و بارزانی و گەلی كورد بەتایبەتی لەو قارەمانانەی ڕۆژی یەكەم، واتە شەڕی یەكەمی كۆڕێ كە حەقیقەت هونەرەكە بۆ ئەوانەی كە تەلیسمی ترسیان شكاند و لەشكرە بەهێزەكەی بەعسیان بۆ یەكەمجار پاش راپەڕین تاقیكردەوە بۆ یەكەمجار مستێكی ئاسنینیان لە لووتی سوپا هێرشكەرەكەی بەعسدا،بڕوانامەی قارەمانەیان لە رێبازە پیرۆزەكەی پارتی و بارزانی نوێ كردەوە و تا مێژوو هەبێت باسیان دەكرێ.داستانی كۆڕێ زۆر گرینگە و زۆر مەزنە بۆیە هەموو كەس دەیەوێ سەروەری خۆی لەو داستانەدا راست یا ناراست باس بكات، لەو كەسانەی كە لە داستانی كۆڕێ دانبوو زۆربەیان شەهیدی ناودارن، زۆربەیان بڕوانامەی قارەمانی و سەروەریان بە خوێنی خۆیان وەرگرت، هەزاران سڵاو لە گیانی پاكیان و سڵاو بۆ ئەو پێشمەرگە قارەمانانەی بەشداری داستانی كۆڕێیان كرد و سەروەرییان بۆ كورد و كوردستان تۆماركرد.


په‌یكه‌رێك له مۆم بۆ جۆشوا كیمیچ دروستكرا – Knwe.org\nسەرەکی » وەرزش » په‌یكه‌رێك له مۆم بۆ جۆشوا كیمیچ دروستكرا\nهاوكات له‌گه‌ڵ به‌رێوه‌چوونی یارییه‌كانی یۆرۆی 2020، له شاری به‌رلینی ئه‌ڵمانیا په‌رده له‌سه‌ر په‌یكه‌رێكی جۆشوا كیمیچی ئه‌ستێره‌ی هه‌ڵبژارده‌ی ئه‌ڵمانیا هه‌ڵدرایه‌وه.\nكیمیچ یه‌كێكه له دیارترین ئه‌ستێره‌كانی هه‌ڵبژارده‌ی ئه‌ڵمانیا و یانه‌ی بایرن مونشن كه دوای وازهێنانی فیلیپ لام به باشترین شێوه شوێنی ئه‌و ئه‌ستێره‌یه‌ی پڕكرده‌وه و په‌یایه‌كی سه‌ره‌كییه له پێكهاته‌ی مانشافت.\nله‌گه‌ڵ به‌ڕێوه‌چوونی یارییه‌كانی یۆرۆش مۆزه‌خانه‌ی مادام توسودز په‌یكه‌رێكی كیمیچی له به‌ناونگترین شوێنی شاری به‌رلین نمایش كرد و هانده‌رانیش وێنه‌یان له‌گه‌ڵدا گرت.\nئه‌و مۆزه‌خانه‌یه به‌ناوبانگترین مۆزه‌خانه‌ی تایبه‌ت به په‌یكه‌ری مۆمه له جیهاندا و باره‌گا سه‌ره‌كیه‌كه‌ی له شاری له‌نده‌نه، به‌ڵام له زۆرینه‌ی شاره گه‌وره‌كان لقی هه‌یه له‌نێویاندا شاری به‌رلین كه دواتر په‌یكه‌ره‌كه‌ی كیمیچ ده‌خرێته ناو مۆزه‌خانه‌كه‌وه.


ئه‌مریكا زانیاری نوێ له‌سه‌ر چاره‌نووسی به‌غدادی ئاشكرا ده‌كات\nئه‌م بابه‌ته 1190 جار خوێنراوه‌ته‌وه\nبه‌رپرسانی ئه‌مریكا كه به‌شێوه‌یه‌كی تایبه‌ت قسه‌یان بۆ كه‌ناڵی CNNی ئه‌مریكی كردووه، ته‌ئكیدیان كردووه‌ته‌وه كه ئه‌بوبه‌كر به‌غدادی رێبه‌ری داعش مانگی ئایاری ساڵی رابردوو، به‌هۆی بۆمبابارانی فڕۆكه جه‌نگییه‌كانه‌وه بریندار بووه‌و ماوه‌ی 5 مانگ نه‌یتوانیوه وه‌ك رێبه‌ری رێكخراوه‌كه ئه‌ركه‌كانی به‌ڕێوه‌ببات.\nبه‌گوێره‌ی قسه‌ی ئه‌و به‌رپرسانه‌ی ئه‌مریكا كه قسه‌یان بۆ كه‌ناڵه ئه‌مریكییه‌كه كردووه‌و داوایانكردووه ناویان نه‌هێنرێت، دوای هه‌ڵسه‌نگاندنی وردی هه‌واڵگری ئه‌مریكا، ئاماژه‌ی ئه‌وه ده‌ركه‌وتووه كه، ئه‌بوبه‌كر به‌غدادی كه یه‌كه‌مین كه‌سی داواكراوه له‌سه‌ر ئاستی جیهان، ئه‌و كاته‌ی به‌ر بۆمبابارانه‌كه كه‌وتووه، له ناوچه‌یه‌كی ده‌وروبه‌ری شاری ره‌قه‌ی سووریا بووه.\nهه‌ڵسه‌نگاندنه‌كه پشتی به‌و راپۆرتانه به‌ستووه كه له‌لایه‌ن ده‌ستگیركراواكانی داعش و ئاواره‌كانی باكووری سووریا ده‌ست هه‌واڵگری ئه‌مریكا كه‌وتوون، ئاماژه‌ی ئه‌وه هه‌یه، برینه‌كانی به‌غدادی نه‌بووه‌ته هه‌ڕه‌شه بۆ سه‌ر ژیانی، به‌ڵام خستوویه‌تییه دۆخێكه‌وه نه‌یتوانیوه رۆژانه سه‌رپه‌رشتی كرده‌وه تیرۆریستییه‌كانی داعش بكات.\nهه‌ر بۆیه داعش له‌و كاتانه‌دا له سه‌روبه‌ندی له‌ده‌ستدانی شاری مووسڵ و ره‌قه‌دا بوو. به‌ڵام روون نییه به‌غدادی به‌هۆی بۆمبابارانی هه‌ڕه‌مه‌كی به‌ركه‌وتووه، یان چاودێری كراوه‌و به‌وردی كراوه‌ته ئامانج و ئه‌و لایه‌نیشی مووشه‌كه‌كه‌ی ئاراسته كردووه هێشتا دیار نییه كێیه.\nبه‌ڵام به‌هۆی نه‌بوونی زانیاری ورد ده‌رباره‌ی برینداربوونی به‌غدادی، به‌رپرسانی ئه‌مریكا بۆیان روون نه‌بووه‌ته‌وه كه به‌هۆی بۆمبابارانی فڕۆكه‌كانی رووسیاوه بریندار بووه یان فڕۆكه‌كانی ئه‌مریكا، چونكه فڕۆكه‌كانی رووسیاش له‌و ناوچانه‌دا بۆمبابارانیان كردووه. به‌تایبه‌تی رووسیا رۆژی 28/5/2017 رایگه‌یاند"به‌هۆی بۆمبابارانی فڕۆكه‌كانی رووسیاوه ئه‌بوبه‌كر به‌غدادی رێبه‌ری داعش له ده‌وروبه‌ری ره‌قه كوژراوه".\nپه‌یوه‌ست به چاره‌نووسی به‌غدادی، ئه‌بوعه‌لی به‌سری، سه‌رۆكی شانه‌ی هه‌ڵۆی هه‌واڵگری و به‌ڕێوه‌به‌ری گشتی هه‌واڵگری و دژه تیرۆری وه‌زاره‌تی ناوخۆی عێراق، زانیاری نوێی له‌باره‌ی ئه‌بوبه‌كر به‌غدادی رێبه‌ری داعش ئاشكرا كردووه و وتوویه‌تی"شایه‌تی و به‌ڵگه‌ی زۆرمان هه‌یه كه بارودۆخی ته‌ندرووستی و ده‌روونی ئیبراهیم عه‌واد سامه‌ڕائی، كه به "ئه‌بوبه‌كر به‌غدادی" ناسراوه تێكچووه‌و به‌مدواییانه براوه‌ته نه‌خۆشخانه‌یه‌كی داعش له ناوچه‌ی جه‌زیره‌ی سووریا. بۆ ئه‌وه‌ی هه‌م له رووی ده‌روونی و هه‌م ئه‌و برین و ئێسكانه‌ی قاچی كه پێشتر به‌هۆی برینداربوونه‌وه شكابوون چاره‌سه‌ر بكرێت و توانای رۆیشتنی نه‌هێشتووه".\nئه‌و به‌رپرسه باڵا هه‌واڵگرییه‌ی عێراق به رۆژنامه‌ی سه‌باحی فه‌رمی عێراقی وتووه"هێشتا ئه‌و تاوانباره له‌ناوچه‌ی جه‌زیره‌ی سووریایه و نزیكه له سنووره‌كانی عێراق، هه‌ر له‌و ناوچه‌یه و بۆ هیچ شوێنیكی دیكه راینه‌كردووه".\nهه‌روه‌ها وتوویه‌تی"زانیاری و به‌ڵگه‌مان له‌لایه‌ن سه‌رچاوه‌كانمان له‌ناو داعش به‌ده‌ستگه‌یشتووه‌و له‌و قسانه‌ی ده‌یكه‌ین هیچ گوومانمان نییه كه تا ئه‌مڕۆ ئه‌بوبه‌كر به‌غدادی و ژماره‌یه‌ك له یاریده‌ده‌ره‌كانی له‌ناوچه‌ی جه‌زیره‌ی سووریادان و له دوارۆژه‌كانی ژیانیدایه".\nئه‌بو عه‌لی به‌سری بارودۆخی ئه‌بوبه‌كر به‌غدادی به مه‌ترسیدار ناوبردووه‌و ده‌ڵێت"به‌گوێره‌ی ئه‌و ده‌ره‌نجامانه‌ی به‌هۆی چاودێریكردنی شانه‌ی باز و شیكردنه‌وه و ئاشكرابوونی نه‌خۆشییه‌كه‌ی ده‌ركه‌وتووه ژیانی له مه‌ترسیدایه، جگه له‌وه‌ی تووشی نه‌خۆشی شه‌كره‌یش بووه".\nیه‌كه‌مین جار نییه به‌رپرسێكی هه‌واڵگری ناوخۆیی یان جیهانی قسه له‌باره‌ی چاره‌نووسی ئه‌بوبه‌كر به‌غدادی ده‌كات، به‌ڵام تا ئێستا هیچ زانیارییه‌كی درووست له‌باره‌ی شوێنی رێبه‌ره‌كه‌ی داعش رانه‌گه‌یه‌نراوه.\nتورکیا:ژمارەیەک کورد بەتۆمەتی یادکردنەوەی دەستگیرکردنی ئۆجەلان دەستگیرکران


سەنتەری بەرگری لە مافەکانی منداڵان بەهاوکاری VS و کۆمۆنی یاڤلە، لە هۆلی میوسیک هیوسێت، هەستا بە سازدانی مەراسیم و ئاهەنگێک بەبۆنەی رۆژی جیهانی ژنانەوە. سەرەتای مەراسیمەکە بە بەخێرهاتن و پیرۆزکردنی ٨ی مارس لەئامادەبوان لەلایەن شێرزاد فاتح وهەروەها دابەش کردنی گوڵ لە لایەن ئەندامانی سەنتەرەوە (سەمیرە خواڕەحم، شەفا مەریوش و هەدیر موئید) بەسەر ژناندا و شیرینی بەسەر منداڵان و هەموو ئامادە بواندا دەستی پێکرد.\nهەرخێزانە و نانی خۆی لەگەڵ خۆیدا هێنابوو بەشێوەی بوفێ بێکەوە نانی ئێوارە خورا، ئەمجا ووتەی مەراسیم بە زمانی سویدی لەلایەن شێرزاد فاتح پێشکەش کرا، کە تیایدا ئاماژەی بە باری سەختی هەلومەرجی ژیانی ژنان و توندوتیژی لە دژی ژنان کرد بەگشتی، کوشتنی ژنان لە کوردستان، سەنگسار و قصاصی ژنان لە ئێران و ئەفگانستان، خەتەنەی ژنان لە ووڵاتانی ئەفریقا بە گشتی و بەتایبەتیش لە مصرو سودان و ئەسیوپیاو ئەریتریا و لە کوردستانی عێراق تا ڕادەی ٧٣ % ژنان، لە هەمان کاتدا بەرزبوونەوەی ڕادەی توندوتیژی لە دژی ژنان لە ووڵاتانی ئەوروپا. ئەمەو جیاوازی زۆری حەقدەستی ژنانی کرێکار لەگەڵ پیاواندا بۆ هەریەک سەعات کارکردن، بە جۆرێک کە لە ووڵاتی سوید ١٥،٨% و لە ووڵاتانی تری ئەوروپا بە ڕێژەی ١٦،٢% کرێکارانی ژن کرێکانیان لە پیاون کەمترە، بەمپێیەش لە ساڵێکدا دەکاتە ئەوەی کە ژنان نزیکەی ٦٠ ڕۆژ بێبەرامبەر کار دەکەن.\nمێژووچەی ٨ی مارس بە زمانەکانی کوردی وعەرەبی لە لایەن هەریەک لە نەرمین حەمەد و شەفا مەریوش پێشکەشکران، هەروەها کورتەباسێک و پیرۆزبایی ٨ی مارس لە لایەن پەروین میرازیی بە زمانی فارسی پێشکەش کرا.\nپاشان بە هاوکاری تیپی مۆسیقای میزۆپۆتامیا بەشی گۆرانی بە زمانەکانی کوردی، عەرەبی و تورکی و هەڵپەڕکێ دەستی پێکرد تا نزیکەی کاتژمێر ١١ی شەوی خایاند، ئەم مەراسیم و ئاهەنگە مایەی خۆشحاڵی تەواوی ئامادەبوون بوو، وە دەستخۆشی زۆرمان لێکرا بۆ سازدانی. شایانی باسە لەسەر باگ‌ێشتێک کە بۆ ڕۆژنامەی یافلەداگبلادمان ناردبوو، لەوێ ئامادەبوون و ڕاپۆتێکیان لەم بارەوە لە وێبسایت وڕۆژنامەکەیاندا بڵاو کردەوە.


وەزارەتى خوێندنى باڵا: لیستى زانکۆ باوەڕپێکراوەکانى تورکیا و ئێران بڵاودەکاتەوە | وەزارەتى خوێندنى باڵا و توێژینەوەى زانستى\nوەزارەتى خوێندنى باڵا: لیستى زانکۆ باوەڕپێکراوەکانى تورکیا و ئێران بڵاودەکاتەوە\nوەزارەتى خوێندنى باڵا و توێژینەوەى زانستى حکومەتى هەرێمى کوردستان پێداچونەوەى بە لیستى زانکۆ باوەڕپێکراوەکانى وڵاتانى (تورکیا – ئێران) کرد و لیستێکى نوێ بڵاودەکاتەوە.\nوەزارەتى خوێندنى باڵا و توێژینەوەى زانستى بەڕەچاوکردنى ستاندار و پێوەر جیهانییەکان و ڕیزبەندییە جیهانییەکانى زانکۆکان، پێداچونەوەى بە لیستى زانکۆکانى وڵاتانى (تورکیا و ئێران) لە لیستى زانکۆ باوەڕپێکراوەکانى هەرێمى کوردستان کرد و لەئەنجامدا (41) لە کۆمارى تورکیا و (29) لە کۆمارى ئیسلامى ئێران دەستنیشانکران بۆ ئەو خوێندکارانەى هەرێمى کوردستان، کە دەیانەوێت لەو دوو وڵاتە درێژە بە خوێندن بدەن.\nئامانج لە پێداچونەوە بە لیستى زانکۆ باوەڕپێکراوەکانى تورکیا و ئێران ڕەچاوکردنى کواڵێت و بنەما و پێوەرى زانستی و خوێندن و دەستەبەرکردنى پێوەرە جیهانییەکانە لەو زانکۆیانەى کە لەسەر ئاستى دونیا لە پێشەوەن، ئەوەش دەبێتە هۆى بەرزرکردنەوەى ئاستى زانستى خوێندکاران، کە بەمەبەستى درێژەدان بە خوێندن لەدەرەوەى وڵات سەردانى زانکۆکانى ئەم دو وڵاتە دەکەن و گەشە بە پسپۆڕییەکانیان دەدەن.\nبۆیە لێرە بەدواوە بۆ ساڵى خوێندنى (٢٠١٨-٢٠١٩) هەر خوێندکارێک لە کوردستان، کە بخوازێ لەو دو وڵاتە درێژە بەخوێندن بدات، دەبێ لەو زانکۆیە بخوێنێ، کە لەم لیستانەدا ناویان هاتوە، بەپێچەوانەوە کار بە لیستەکانى پێشتر ناکرێ.


چیرۆكى ئه‌و ژنه‌ى داعش كه سێ كچى ئێزدى كردووه‌ته "كۆیله"\nهەواڵ / جیهان :: 18/10/2019 :: 1349 جار بینراوە\nساره ئه‌و ژنه داعشه‌یه كه هێشتا له‌ته‌مه‌نى هه‌رزه‌كاریدا بووه كاتێك خۆى گه‌یاندووه‌ته نێو ئه‌و گروپه له‌سوریا و چه‌ندین تاوانى ئه‌نجامداوه له‌وانه به‌ندكردنى سێ كچى ئێزدى و مامه‌ڵه‌كردن له‌گه‌ڵیاندا وه‌ك كۆیله.\nئه‌و ژنه‌ى داعش كه ئێستا ته‌مه‌نى 21 ساڵه، له دادگاى دۆسڵدۆرفى ئه‌ڵمانیا دادگایی ده‌كرێت له‌سه‌ر ئه‌و تۆمه‌تانه‌ى ئاڕاسته‌ى كراوه.\nرۆژنامه‌ى ده‌یلى مه‌یلى بریتانی ئاشكرایكردووه كه ته‌مه‌نى ساره له‌نێوان 16 بۆ 19 ساڵدا بووه كاتێك ئه‌و تاوانانه‌ى له‌نێو گروپى داعشدا ئه‌نجامداوه كه دیارترینیان ئه‌وه‌بووه سێ كچى ئێزدى رفێندراوى له ماڵه‌كه‌یدا وه‌ك كۆیله به‌كار هێناوه بۆ كاركردن.\nئه‌و ژنه له‌ساڵى 2013 له وڵاتى جه‌زائیره‌وه خۆى گه‌یاندووه‌ته سوریا و په‌یوه‌ندى به داعشه‌وه كردووه‌و شوى به یه‌كێك له ئه‌ندامانى ئه‌و گروپه كردووه كه به‌ڕه‌گه‌ز ئه‌ڵمانی بووه‌و سێ منداڵى لێى هه‌بووه.\nیه‌كێك له‌و تۆمه‌تانه‌ى دیكه كه ئاڕاسته‌ى ساره كراوه ئه‌وه‌یه كه له‌ڕێگه‌ى تۆڕه‌كانى ئینته‌رنێته‌وه كارى له‌سه‌ر هاندانى كه‌سانى دیكه كردووه بۆ په‌یوه‌ندیكردن به داعشه‌وه.\nبه‌پێى راپۆرته رۆژنامه‌وانیه‌كان مێرده‌كه‌ى كه ناوى ئیسماعیل بووه ئێستا له‌توركیایه‌و له‌لایه‌ن ده‌زگا ئه‌منیه‌كانى ئه‌ڵمانیاوه داواكراوه.\nجیهان :: 30 خولەک پێش ئێستا\nشازاده ره‌زا په‌هله‌ویى بۆ خامنه‌یی: وته‌كانت بێبنه‌ما و ترسنۆكانه‌ن\nفڕۆكه‌هه‌ڵگرى لینكۆڵن گه‌روى هورمز تێده‌په‌ڕێنێت


له‌لایه‌ن: - جوانە محەمەد - به‌روار: 2021-09-06-14:41:00 - کۆدی بابەت: 6518\nمارەکان جۆرێکن لە خشۆکەکان کە لە ٣٤٠٠ جۆر پێکهاتووە، تایبەتمەندی جیاکەرەوەی بریتییە لە شێوازە ناڕێکەکەی، جەستەی و کلکە درێژەکەی، مارەکان لەگەڵ مارمێلکەکاندا لە پلەی پولەکەدارەکان پۆلێندەکرێن، کە مارەکان لە بنەڕەتدا مارمێلکە بوون پەرەیانسەندووە، بە کرژبوونی پەیکەریدا ڕۆشتون و هەموویان پەلەکانی سەرەوە و خوارەوەیان نییە، بەڵام ناتوانرێت کە بوترێت هەموو خشۆکەکان مارن، کە هەندێک لە خشۆکەکان پەلەکانیان دەشارنەوە بە پێی ویست و خواستیان.\nهەروەها مارەکان پێڵوی جوڵۆکی چاویان نییە، ئەمەش بووەتە هۆی ئەوەی کە لە زۆربەی کاتەکاندا بە یەک ئاڕاستە بڕوانێت، هەروەها هیچکام لە پەڕەی گوێ و میزڵدانی نییە، وە ئەندامە هەناوییەکانی درێژ بوونەتەوە بەناو جەستەیدا، مارەکان ژمارەیەکی زیاتریان هەیە لە بڕبڕەکان، ئەوانیش بریتین لە بۆریچکەکانی سییەکان لەنزیک مل و وە سیستەمی دەرپەڕاندنی ژەهر بۆ ئیفلیجکردنی جووڵەی نێچیرەکەی.\nمارەکان بە گۆشتخۆر دادەنرێن، ڕێگری دەکات لە بڵاو بونەوەی پەتاکان بەهۆی خواردنی قرتێنەرەکانەوە، زۆربەی خەڵکی بۆچونیان وایە کە مارەکان نێچیرەکانیان ڕاودەکەن لەڕێگەی گازگرتن و دەردانی ژەهرەوە، کە ئەمە ڕاست نییە، تەنها ماری کوبرا و جۆرە هاوشێوە ژەهراوییەکانی دیکە ژەهر بەکاردەهێنن بۆ ڕاوکردن، لەکاتێکدا زۆربەی مارەکانی دیکە نێچیرەکانیان قوت دەدەن بەتەواوەتی، مارە زۆر گەورەکان لە نێچیرەکانیان دەئاڵێن هەتا دەیخنکێنن، دواتر قوتیدەدات، مارەکان دەتوانن ئاژەڵێک بخۆن کە قەبارەکەی بە ڕێژەی ٪٧٥ بۆ ٪١٠٠ لە خۆی گەورەتر بێت، بۆ نموونە تیمساح و مانگاکان دەخۆن، لە دواتردا جەستەی مارەکە لە ناوەوە کۆمەڵێک ئەنزیم دەردەدات کە دەبێتە هۆکاری شیکردنەوەی نێچیرەکەی، دواتر دەگۆڕدرێت بۆ وزەیەک کە بۆ بەکارهێنان بشێت، مارەکان بە بەراورد بە ئاژەڵەکانی دیکە پێویستی بە خواردنی خۆراکی زۆر نییە بە بەردەوامی چونکە کرداری زیندەچالاکیەکانی زۆر هێواشە، بۆ نموونە کوبرای پاشایی توانای ژیان کردنی هەیە بۆ ماوەی چەند مانگێک بە بێ خواردن.\nبە نزیکەیی مارەکان لە هەموو کیشوەرەکاندا دەژین، بەڵام ژمارەیەکی زۆرتریان لە ناوچەی هێڵی کەمەرەیی زەویدان ئەمەش دەگەڕێتەوە بۆ ئەوەی پلە گەرمییەکەی گونجاوترە بۆ ژیانکردنیان، مارەکان دەژین لە نێو دارەکان، کونەکان لە ژێر خاکدا، لەسەر زەوی و لەناو ئاویشدا بە گوێرەی جۆرەکەی، وا دادەنرێت کە ئەو مارانەی لە ژێر زەویدا دەژین بەتەواوەتی نابینان، وەک ماری بچوکی هێڵدار، وە ژمارەیەکی زۆر کەم لە مارەکان هەن کە هەموو ژیانیان لە ئاودا بەسەردەبەن، کە وایان لێدەکات ماری ئاوی بن، چەند جۆرێکی دیکە لە ژینگەکان نشینگەی مارەکانن وەک، بیابانەکان، دارستانەکانی هێڵی کەمەرەیی، دارستانە مامناوەندییەکان، زەلکاوەکان، کێوەکان و لەوەڕگاکان، بۆ نموونە ماری موسکانز لە بیابانەکاندا دەژین کە وەک زۆربەی جۆرەکانی دیکەی مارە بیابانە ژەهراوییەکانە، بەڵام بە هۆی بەرەوپێشچوون و بە شارستانی بونی مرۆڤەکانەوە، مارەکان لەناودەچن و کۆچدەکەن، یاخود بوەتە هۆی هێنانی ئەو مارانەی کە توانای گونجاندنیان هەیە لەگەڵ ئەم بارودۆخەدا.\nکۆمەڵێک تایبەتمەندی سەرنجڕاکێش دەربارەی مارەکان\nجیهانی مارەکان بەڕادەیەک هەمەڕەنگ و قەرەباڵخە کە هەتا ئێستە زاناکان نەیانتوانیوە هەموو جۆرەکانی پۆلێن بکەن.\nماری شاخداری بیابان هەیە کە دوو شاخی هەیە لەسەر چاوەکانییەوە.\nشایەنی سەرنجە کە هەندێک لە بێچووی مارەکان مەترسیدارترن وەک لە گەورەکان، چونکە توانای جڵەوکردنی ئەو بڕە ژەهرەی نییە کە دەریدەدات.\nهەروەها هەندێ لە جۆرەکان پێویستیان بە چەند ڕۆژێکە بۆ هەرس کردنی نێچیرەکانیان.\nمارەکان دوای ماوەیەک پێستەکەیان نوێ دەبێتەوە (توێژهەڵدەدات)، لەبەر ئەوە مارەکان بەبەردەوامی پێستەکانیان زۆر پاکە.\nهەندێک لە مارە ئاوییەکان توانای هەناسەدانیان هەیە لەچەند جێگەیەکی پێستیان، کە بەهۆیەوە دەتوانن هەتا قوڵاییەکی زۆری دەریاکان بڕۆن.\nمارەکان لە هەستەکانیدا بۆنکردنی لە لوتکەدایە، کە پێش هەر جوڵەیەکی پشتی پێ دەبەستێت.\nمارەکان توانای جوینیان نییە.\nبەناوبانگترین جۆری مارەکان\nماری پەڕ: یاخود ماری شاخداری پێدەوترێت چونکە دوو شاخی بچووکی هەیە لەسەر سەرییەوە و هەتا ئێستا بە تەواوی سوودەکەی نازانرێت، جۆرێکی مارە ترسناکەکانە کە ڕێژەیەکی کەم لە ژەهرەکەی دەبێتە هۆی مردنی مرۆڤ، سەری هاوشێوەی سێگۆشەیەکی فراوانە و ملی باریکە و جەستەی کورتە، لە ئەو ناوچانەدا دەژی کە لمن هەروەها بە شەو و بەرەبەیاندا چالاکییەکانی ئەنجام دەدات.\nماری زەنگۆڵە: ئەم ناوەی لێنراوە چونکە لە کۆتایی کلکییەوە زەنگۆڵەیەکی پێوەیە و دەنگ و ژاوەژاوێکی گەورەی لێ دروستدەبێت، لە کاتی بیرکردنەوە لە ژەهراویترین مارەکان ئەوا زۆرینەی خەڵکی ئەم مارەیان بە هزردا دێت، لە ماوەی ٢٠ خولەکدا ژەهرەکەی دەبێتە هۆی کوشتنی مرۆڤەکان و کوشتنی %٤ی مرۆڤەکانیش سەرەڕای وەرگرتنی چارەسەری دەستبەجێ.\nماری مەرگ: لە داستانە بەناوبانگەکەی کیلۆپاترادا هاتووە کە مارێکی ژەهراوی بەکارهێناوە بۆ خۆکوشتن، لە ئێستادا باوەڕ وایە کە ئەو مارە ماری مەرگ بووە، ئەم مارە لە مەترسیدارترین جۆری مارەکانە و خۆراکەکەشی بریتییە لە خواردنی مارەکانی دیکە.\nماری تایپانی ناوەکی: ئەم جۆرە مارە ژەهراوییە هەستەکانی بینین و بۆنکردنی زۆر پەرەسەندوون و بەهۆیانەوە بە ئاسانی نێچیرەکانی دەدۆزێتەوە.\nماری کریتی شین: ئەم جۆرە مارە ژەهراوییە زۆر ناسراو نییە، لە کاتێکدا ژەهرەکەی ١٦ هێندەی ژەهری ماری کوبرا بەهێزە، هەتا ئێستاش چارەسەری گونجاو نییە بۆ ئەو کەسانەی کە ئەم مارە دەیانگەزێت و بەتەواوەتی مارێکی بکوژە، بەڵام بەهۆی ئەوەی تەنها بەشەودا چالاکییەکانی ئەنجام دەدات و دێتە دەرەوەی لانەکەی بۆیە مرۆڤەکان تا ڕادەیەک پارێزراون.\nماری مامبای ڕەش: بە زۆری لە ئەفریقا دەژی و تەنها یەک گەستنی بەسە بۆ کوشتنی ١٠ مرۆڤ، خێرایی جووڵە کردنی لە کاتژمێرێکدا دەگاتە ٢٠ کم و بەهۆیەوە بە خێراترین ماری هەسارەکەمان دادەنرێت، لە کاتی هێرشکردنیش بۆ نێچیرەکانی زیاد لە جارێک دەیانگەزێت.\nماری کوبرای فلیپینی: یەکێکە لە مەترسیدارترین مارەکانی جیهان، لە ماوەی نیو کاتژمێردا ژەهرەکەی دەبێتە هۆی ئیفلیج بوون و بەدوایدا مردن ئەگەر چارەسەر وەرنەگیرێت، ئەم جۆرە دەناسرێتەوە بە هەبوونی یەخەیەکی فراونی خاڵدار کە نووساوە بە ملییەوە.\nمارە بەرد: یاخود ماری ئەژدیها ئاسا، بە شەودا چالاکییەکانی ئەنجام دەدات، بەڵام ڕێژەی ژەهراوی گەستنەکانی هێواشە، بە جۆرێکە ئەگەر چارەسەر وەرنەگیرێت ئەوا دوای ١-٢ هەفتە ئینجا دەبێتە هۆی مردن.\nپایسۆنی خاڵدار: ئەم جۆرە مارە ژەهروای نییە و گەستنەکەی تەنها دەبێتە هۆی دروستکردنی برین.\nماری فوارە: ناوی فوارەی پێدراوە چونکە بۆ شاییەکانی پڕ دەکات لە هەواو و دواتر بە دەنگ و فوویەکی بەرزەوە دەریدەکاتە دەرەوە، هەروەها لە هەموو کاتەکاندا دەردەکەوێت تەنانەت لە شەوە زۆر ساردەکانیشدا، بەڵام خێراییەکەی کەمە و مارێکی هێواشە.\nماری کوبرای عەرەبی: لە ترسناکترین و دڕندەترین مارە ژەهراوییەکانە، بە شێوەیەکی سەرەکی دەبێتە هۆی مەترسی بۆ جوتیارەکان چوونکە لە ناوچەی نزیک کێڵگەکاندا دەژی.\nماری لم: بە گشتی لە دوو ناوچەی جیاوازی وڵاتی ئیمارات دەژی، ئەم جۆرە مارە زۆر ژەهراوییە، بەڵام جۆری دیکەی هەیە کە مەترسییان کەمترە و درێژییان زیاترە.\nماری پڵنگ: لە ڕۆژهەڵات و ڕۆژئاوای ئوستوڕالیا دەژی و جۆرێکی ژەهراوییە کە لە ماوەی ٤ کاتژمێردا دەبێتە هۆی مردنی مرۆڤ.\nماری ئوستوڕالی قاوەیی: مارێکی ترسناکە و لە ئوستوڕالیا دەژی و بەتایبەتیش لە ڕۆژهەڵاتی ئوستوڕالیا زۆر بڵاوبووەتەوە، هەروەها دەکرێت هەندێک جار درێژییەکەی بگاتە ٢.٣ م.\n↑ Alina Bradford (20-6-2014), "Snake Facts & Types of Snakes"، www.livescience.com, Retrieved 5-7-2018. Edited.\n↑ Sarah Michaels (21-12-2017), "Where Do Snakes Live?"، www.worldatlas.com, Retrieved 5-7-2018. Edited.\n↑ Van Wallach James A. Peters (10-5-2018), "Snake"، www.britannica.com, Retrieved 5-7-2018. Edited.\nبابه‌ته په‌یوه‌ندیداره‌كان به : مار


ئیسلامییەکانی کوردستان و پەتای کودەتا!\nلەگەڵ هاتنە سەرکاری مورسی و ئیسلامی یەکان لە میسر هەمو دەستەو تاقمە ئیسلامی یەکانی جهان ،لەوانە کوردستانیش ،کەوتنە شایی و سەما کردن و پیان هەڵدان بە دەسەڵاتی مورسی و ئیخوان.وە پێان وابو کە بە دەسەڵات گەییشتنی ئیسلامی یەکان لە ژینگەی سەرەتایی سەرهەڵدانیان کە میسر بوو ئەوە ڕێگا خۆش دەکات بۆ بە دەسەڵات گەییشتنی هەمو ئیسلامی یەکان لەم ووڵاتانە . هەر بۆیە لە یەک ساڵی رابردودا کیرفی چاوەڕوانی و تەماحیان بۆ دەسەڵات لە کوردستان چوبوە سەرەوە تەنانەت دەستەواژەی بەهاری عەرەبی یان گۆری بۆ بەهاری ئیسلامی و پێیان وابوو ئەو شنەبای بەهاری ئیسلامی یە دەگاتە کوردستانیش.لەمبارەیەوە سەرانیان کەوتنە ووتار نوسین و پیاهەڵدانی مورسی و ئیخوانی یەکان پڕوپاگەندەیان دەکرد کە ئیتر خەڵکی میسر دەحەسێنەوە بە دەسەڵاتی مورسی و دەگەنە هەمو ئەو مافە سیاسی و کۆمەڵایەتی یانەی کە جەماوەری میسر ڕاپەڕیون لە پیناوی و دەسەڵاتی ٤٠ ساڵای موبارەکیان روخاند.\nبەڵام لە بەدبەختی ئەم ئیسلامیانەی کوردستان کە بۆ گرتنی گۆشەیەکی دەسەڵات لیکاو بە لچیاندا دێتە خوارەوە خەڵکی ئازادی خوازی میسر تاقەتی یەک ساڵ دەسەڵاتی مورسی و ئیخوانیان نەکردو لە ڕاپەرینێکی کەم وێنەدا دەسەڵاتی مورسی و ئیخوانیان ڕوخاند.بێگومان ڕوخانی دەسەڵاتی مورسی و ئیخوان لە ڕاپەڕینێکی شۆرشگیرانەی کەم وێنە هەنگاوێکی گەورەیە لە ڕێگای شۆڕشی جەماوەری کە باڵە جیاوازەکانی بۆرژوازی میسر بە هاوکاری بۆرژوازی ووڵاتانی رۆژئاوا،بە تایبەتی ئەمریکا ، دەیان ویست بەلاریدا بیبەنو کۆتایی پێ بێن تا هەموباڵەکانی بۆرژوازی میسر لە ژێر ناوی پەرلەمان و حکومەتی هەڵبژێردراوی دیموکراسی مورسی و ئیخوان کۆکەنەوە بۆئاسایی کردنەوەی پرۆسەی بەرهەمهینان و سەقامگیر بونەوەو کەڵەکە کردنەوەی سەرمایە.\nئیتر لەگەڵ ڕوخانی مورسی ئیسلامی یەکانی کوردستانیش کەوتنە هەڵرشتنی فرمیسکی تیمساحی بۆ ڕوخانی سەرۆکە هەڵبژیردراوە دیموکراسی یە پەرلەمانی یەکەی مورسی و بە کودەتا ناوزەدی دەکەن. هەڵبەت ئەم فرمیسک هەڵوەرانەیان لەویوە نی یە کە ئەوان ئەوەندە بڕوای تەواویان بە هەڵبژاردنی پەرلەمانی دیموکراسی هەبیت نەخیر ! چونکە هەمو کەسیکی ئازادیخواز ئەوە دەزانی کە ئەم ئیسلامیانە تا ئەو جیگەیە بڕوایان بە دیموکراسی و پەرلەمان هەیە کە پلیکانەیە بێت خۆیان پیا سەرکەون بۆ دەسەڵات .کاتێک دەسەڵاتیان جێگیر بوو هەموی توڕ هەڵدەدەن و دەسەڵاتی خەلافەو شەریعەتی ئیسلامی دەسەپێنن بەسەر خەڵکدا.\nبەڵام هاوشیوەی روخانی مورسی کە بە کودەتا ناوی دەبەن دریژکردنەوەی ماوەی سەرۆکایەتی بارزانیش لە لایەن پەرلەمانی کوردستانەوە هەر بە کودەتا ناو دەبەن.\nبەڵام بۆ هەر کەسیک لە روانگەی بەرژەوەندی یەکانی جەماوەری ئازادیخوازە سەرنجی هەردو ئەم روداوە بدات ،چ روخانی مورسی و چ دریژکردنەوەی ماوەی سەرۆکایەتی بارزانی ، بۆی دیارە کە ناکری هیچیان بکریتە خانەی کودەتاوە لەبەر ئەوەی روخانی مورسی لە ئاکامی هیزی سوپاوە نەبووە کە لە شەویکی تاریکداو لە شیرن خەوی مورسیدا لە کۆشکی کۆماری دەریکەن و رەوانەی زیندانیان کردبیت نەخیر !بەڵکو لە ئاکامی نارەزایەتی بەردەوامی ملیونی جەماوەردا بووە لە یەک ساڵی رابردودا تا لە دوا قۆناغدا لە یادی یەکساڵەی دەسەڵاتی مورسی نزیک بە ٣٠ ملیون خەڵک ڕژانە شەقامەوەو داوای ڕوخانی مورسیان کرد .وە دەخاڵەتی سوپاش نەک لە ترسی دەسەڵاتی سەرکوتگەر و کۆنەپەرستی ئیسلامی مورسی و ئیخوان بو بیت نەخێر بەڵکو لە ترسی ڕاپەرینی جەماوەر بوو تا نەبادا جڵەوی بەریوەبردنی ووڵات بکەویتە دەستی راستەوخۆی جەماوەر و ئەو هێزە سیاسیانەی کە هاوسەنگەری جەماوەری کریکار و زەحمەتکێشن.\n• تا ئەو جیگەیەش کە دەگەریتەوە بە دریژکردنەوەی ماوەی سەرۆکایەتی بارزانی یەوە لە لایەن پەرلەمانەوە ئەوەیە کە لە راستیدا ئەوەی ناوی لێ دەنێن پەرلەمان وحکومەت ئەوە خودی ئەم ئیسلامیانە هەمیشە بەشیک بونە لەم پەرلەمان و دەسەڵاتە هیچ کات لە ٢٠ ساڵی رابردو نە پەرلەمان بووە نە حکومەت. ئەوەی هەیە دابەش کردنی دەسەڵاتە لە نیوان پارتی و یەکیتی بە پیی هیزهاوسەنگیان وەک دوو هیزی میلیشایی .ئەمرۆش قازنج و بەرژەوەندی هەردوکیان وایان لێ دەخوازی ماوەی سەرۆکایەتی بارزانی دریژ بکەنەوە هەر وەک چۆن دوو ساڵ جاریک سەرۆکی حکومەتەکەیان دەستاودەست پێ دەکەن یاخود چەند ساڵ لەمەبەو بەر ماوەی دەسەڵاتی نیچیروانیان دریژ کردەوە.ئێستاش ماوەی سەرۆکایەتی بارزانیان درێژ کردۆتەوە.\n• راستە دریژکردنەوەی ماوەی سەرۆکایەتی بارزانی لە زیانی خەڵکە بەڵام ئیسلامی یەکان هیچ کات لە ڕوانگەی بەرژەوەندی خەڵکەوە قسەیان نەکردوە بەڵکو لە روانگەی پاراستنی بەرژەوەندی یەکانی خۆیان و بەس.\nبۆیە ئەم پەتای کودەتایە کە توشی ئیسلامی یەکان بووەو هەمو ڕوداوەکان بە کودەتا ناودەبەن ،بە تایبەتی روخانی دەسەڵاتی مورسی وئیخوان، وەک خۆیان دەڵین پەیامی خراپی لە دواوەیە بۆ ئەم ئیسلامی یانە.


لێكەوتەكانی وشكبوونی بەنداوی زاوێتە لە دهۆك و تۆماركردنی ژمارەی پێوانەیی لە بەرزیی پلەی گەرمیدا - پەرەگراف\nلێكەوتەكانی وشكبوونی بەنداوی زاوێتە لە دهۆك و تۆماركردنی ژمارەی پێوانەیی لە بەرزیی پلەی گەرمیدا\nبەهۆی كەمبارانییەوە بەنداوی زاوێتە بە تەواوی وشكی كردووە.\nلە ساڵانی ڕابردوودا تا بەرەو ناوچەكانی باكوور بڕۆشتیتایە،ڕێژەی ئاو زیادی دەكرد، پلەكانی گەرما زیاتر دادەبەزی، بڕێكی زیاتر باران و بەفر دەباری، بەڵام ئێستا لەوپەڕی باكووری هەرێمی كوردستان و عێراق، بەنداوێك بەهۆی وشكەساڵییەوە وشك بووە و زیانێكی زۆری لە زەوییە كشتوكاڵییەكان دەوروبەری داوە.\nبەهۆی كەمیی بارانبارین، بەنداوی زاوێتە لە سنووری دهۆك بە تەواوی وشكی كردووە و ئاوی تێدا نەماوە، ئەوەش بەرهەمی هەنار و هەنجیری كێڵگەكانی نزیك بەنداوەكەی لەناو بردووە، بەهۆیەوە زیان بە 25 جووتیاری ناوچەكە گەیشتووە كە یەكێكیان بازید یوسفە.\nئەو پیاوە كە 21 ساڵە كاری كشتوكاڵی دەكات، دەڵێت "بەهۆی وشكبوونی بەنداوەكەوە زیانێكی زۆری ماددی بە زەوییەكانمان گەیشتووە، زۆرینەی دارهەنار و هەنجیرەكان وشك بوون، نزیكەی پێنج بۆ شەش هەزار مێوی ترێ لەناو چوون".\nبەنداوی زاویتە لەسەر ڕێگای دهۆك ئامێدییە، ساڵی 2009 دروست كراوە و شوێنی 50 هەزار مەتر سێجا ئاوی هەیە، 150 دۆنم زەویی كشتوكاڵی پێ ئاو دەدرێت.\nعێراق لە خراپترین دۆخدا\nقەیرانی وشكەساڵی بە تەواوی تەنگی بە عێراق هەڵچنیوە، ڕۆژ لەدوای ڕۆژ مەترسییەكانی زیاتر دەست بە دەركەوتن دەكەن، لە ناوچەكانی باكوور و باشوور و ناوەڕاست، جووتیاران زەوییە كشتوكاڵییەكان جێدەهێڵن و بەرەو شارە گەورەكان كۆچ دەكەن.\nڕۆجەر گریو، بەڕێوەبەری ناوەندی توێژینەوەكانی (سۆشیال ئینكویری) لە هەولێر، ئاشكرای دەكات كە ئەو دۆخە كۆمەڵێك قەیرانی دیكە دروست دەكات، بە جۆرێك "كۆچی بێ بەرنامە بەرەو شارەكانی وەك مووسڵ و كەركووك، دەبێتە هۆی دروستبوونی حاڵەتێكی ناسەقامگیری، چونكە ئەو شارانە ئامادەی ئەوە نین ئەو خەڵكە زۆر بەكۆمەڵ ڕووی تێ بكات، شارەكان لە خۆیان لە دۆخێكی خراپدان".\nزهێر ئەعرەجی، قائیمقامی ناوەندی قەزای مووسڵ، دەڵێت تا هاوینی ڕابردوو، واتە چوار ساڵ دوای دەركرنی داعش لە مووسڵ، 80% ژێرخانی شارەكە بونیاد نرابووەوە، بەتایبەت ڕێگاوبان، بەڵام دامەزراوە تەندروستییەكان 30 بۆ 40% چاكرابوونەوە، واتە شارەكە ئامادە نییە بۆ كۆچی ژمارەیەكی زۆر لە هاووڵاتیانی ناوچەكانی دوروبەری.\nمانگی تشرینی یەكەمی ڕابردوو، ڕۆژنامەی واشنتۆن پۆستی ئەمریكی لە ڕاپۆرتێكیدا هۆشداریی دا لە ئەگەری دروستبوونی قەیرانی خۆراك لە عێراق بەهۆی كاریگەرییەكانی وشكەساڵییەوە، هەروەها گۆڕانی زەوییە كشتوكاڵییە بەپیتەكان بۆ زەوییەكی وشك و بەبیابانبوو.\nبەپێی ڕاپۆرتەكە، دانیشتوانی باشووری عێراق بێهیوا بوون، بەهۆی وشكەساڵی و بەرزبوونەوەی پلەكانی گەرمی بۆ ئاستێكی پێوانەیی، ئەوەش بووەتە هۆی خراپبوونی زەوییەكانیان و كۆچكردنی دانیشتوانی ئەو ناوچانەی بە لانكەی یەكەمی شارستانییەتی جیهان دادەنرێت.\nبەپێی دواین ئاماری نەتەوە یەكگرتووەكان، زیاتر لە 160 كیلۆمەتر چوارگۆشە لە زەویی كشتوكاڵی بووە بە بیابانێكی تەواو.\nكەمبوونەوەی ڕێژەی بارانبارین و پشتبەستنی جووتیارەكان بە ئاوی دیجلە و فورات بۆ ئاودان، كە ئەوانیش بەهۆی بنیادنانی بەنداوەكان لە توركیا و ئێران ئاستی ئاوەكەیان زۆر دابەزیوە، هۆكاری دروستبوونی ئەو دۆخەیە.\nجگە لەوانە، ڕێژەیەكی زۆری خوێ لە ئاوی كەنداوی عەرەبەوە دزەی كردووەتە ئاوی شەتولعەرەب لە باشووری عێراق، لەوێشەوە گەشتووەتە ڕووبارەكانی دیجلە و فورات، كە مەوداكەی 100 كیلۆمەتر دەبێت لە ناوەڕاستی شاری بەسرەوە.\nدیجلە و فورات لە ناوچەی كرەمە لە باكووری بەسرە، یەك دەگرن و شەتولعەرەب پێكدەهێنن، ئەویش دەڕژێتە ئاوی كەنداوی عەرەبەوە.\nناوچەی هۆرەكان كە مێژوویەكی درێژی هەیە و لە سەردەمی سۆمەرییەكانەوە بە ڕووبەرە ئاوییەكانی بەناوبانگە، هەمان گرفتی زیادبوونی ڕێژەی خوێی هەیە، دانیشتوانی ئەو ناوچەیە ڕووبەڕووی مردنی گامێشەكانیان بوونەتەوە، خەڵكەكەی بەرەو شارە گەورەكان كۆچ دەكەن، چونكە بەرگەی ئەو بەرزبوونەوە زۆرەی پلەی گەرمی ناگرن.\nئەوەی لە عێراق ڕوو دەدات، ئاماژەیەكە بۆ ئەوەی جیهان لە داهاتوودا بەخۆیەوە دەبینێت.\nهاوینی ڕابردوو پلەی 51ی سەدی تۆمار كرا، بەوە عێراق بووە ئەو وڵاتەی بەخێراترین شێوە پلەكانی گەرمی تێیدا بەرز دەبێتەوە بەراورد بە وڵاتانی دیكەی جیهان.\nیەكێك لە هۆكارە سەرەكییەكانی زیادبوونی ڕێژەی خوێ لە ئاوە سازگارەكاندا، بەرزبوونەوەی پلەی گەرمییە، ئەوەش گروزێكی كوشندەیە كە بەر كەرتی كشتوكاڵی عێراق دەكەوێت، كە 5%ی بەرهەمی ناوخۆیی دابین دەكات و ڕێژەی 20%ی دەستی كاری وڵات پێكدەهێنێت.\nبەهۆی وشكەساڵی و كۆچی ناچارییەوە، لە كۆی 40 ملیۆن كەس كە ژمارەی دانیشتوانی عێراقە، زیاتر بەر حەوت ملیۆنیان كەوتووە، ئەوەش بەپێی ڕاپۆرتێكی بەرهەم ساڵح سەرۆكۆماری عێراق كە هاوینی ڕابردوو لەبارەی گۆڕانكارییەكانی كەش و هەواوە بڵاوی كردەوە.\nئەمە تەنها سەرەتایەكە، لە ساڵانی داهاتوودا كاریگەریی زیاتر دەردەكەوێت، وەك بەرهەم ساڵح دەڵێت "بەرزبوونەوە زۆرەكەی ڕێژەی دانیشتوان لە عێراق پێمان دەڵێت، لە ساڵی 2050 ژمارەی دانیشتوان دەبێتە 80 ملیۆن كەس، ئەوەش مەترسییە ئابووری و كۆمەڵایەتییەكانی وشكەساڵی زیاتر دەكات ئەگەر دۆخەكە بێ چارەسەر بمێنێتەوە".\nپرۆگرامی نەتەوە یەكگرتووەكان بۆ ژینگە لە ساڵی 2019 هۆشداریی دا لە گۆڕانكارییەكانی كەشوهەوا، كەمبوونەوەی ڕێژەی باران لە عێراق، ئەوە دەبێتە هۆی زیادبوونی ڕێژەی خۆڵبارین، كەمبوونەوەی بەرهەمی كشتوكاڵی و بەفیڕۆدانی زیاتری ئاو.\nپرۆگرامەكە ئاشكرای كردووە، لە ساڵی 2015 هەر عێراقییەك دوو هەزار 100 چوارگۆشە ئاوی بەركەوتووە لە ساڵێكدا، بەڵام لە 2025 بڕەكە بۆ 1750 مەتر چوارگۆشە كەم دەكات، ئەوەش هەڕەشەیە لە سەقامگیریی كشتوكاڵ و پیشەسازی لە وڵاتاندا بەتایبەت بۆ داهاتوو، ئەمە جگە لەو هەڕەشەی لەسەر تەندروستیی هاووڵاتیان دروستی دەكات.


خانه ---> به شی کوردی ---> بابه ته كان\tبابه ته كان\tکاری دوکتور سروش وه‌ک کاری میسته‌ر بین\nکاری دوکتور سروش وه‌ک کاری میسته‌ر بین ده‌چێ\nدوکتور سروش له تیۆری‌یه‌که‌ی خۆی، تیۆریی به‌سطی ته‌جره‌به‌ی\nنه‌به‌ویی، دا په‌یامی پێغه‌مبه‌ر به به‌رهه‌می ته‌جره‌به‌ی ژیانی ڕۆژانه‌ی\nناوب…\tزنجیره‌ی چه‌مكه ئیسلامیه‌كان – بر\nزنجیره‌ی چه‌مكه ئیسلامیه‌كان_ برایه‌تی و ئه‌ده‌بی مامه‌ڵه‌كردن\nماموستا سيد احمد به درێژایى مێژوو كۆمه‌ڵێ په‌یوه‌ندى هه‌بووه بۆ به‌یه‌ك به‌ستانه‌وه‌ى مرۆڤه‌كان, كه مرۆڤه‌كان خۆیان به باشیان زان…\tنامه ی کاک فاروق فرساد بو کاک احمد مفتی زاده\nنامه ی کاک فاروق فرساد بو کاک احمد مفتی زاده\nههرچهن خهزانه و گهلَا ریَزانه و ، پاییز خه م تیَریَ و دیاری تهپ وتوَز بوَ خهلَک ئهنیَریَ …\tدۆزی کورد؛ بزاڤه ئیسلامییه‌کانی کوردستانی ئێران و کاری سیاسی\nهه‌ڤپه‌یڤین له‌گه‌ڵ وریا بۆکانی - نووسه‌ر و توێژه‌ری بوواری بزاڤه ئیسلامییه‌کان له ناوخۆی کوردستان\nئاماژه: بۆ ئه‌وه‌ی پێکهاته‌کانی …\tکاک ئەحمەدى موفتى زادە و ڕۆحى نوێژ\nکاک ئەحمەدى موفتى زادە و ڕۆحى نوێژ نوسه ر: مودریك عه‌لی عارف هەر یەکێک لەو عیبادەت و بەندایەتییانەى کە خواى گەورە و تاکە (مەعبود)ى حەق، فەرزى کردووە لە سەر بەندە (عابید) و خواپەرستەکانى، دوو ڕەهەندى ز…\tیادێک بۆ شاعیری نه‌ته‌وه‌یی مامۆستا\nیادێک بۆ شاعیری نه‌ته‌وه‌یی مامۆستا هێمن\nبۆ یادی بیست‌و سێ ساڵه‌ی كۆچی دوایی\n23 ساڵ له‌مه‌وبه‌ر\nله رۆژی ٢٨ی خاكه‌لێوه‌ی ساڵی ١٣٦٥ی هه‌تاویدا …\tمامەڵەی منداڵ لەگەڵ باوکیدا\nدكتۆر عەلی قەرەداغی ،تاوانباركردنی ئیسلام بە پشتیوانی توندڕەوی، تێنەگەیشتنە لە جەوهەری ئیسلام\n۱۳۹۴/۱۲/۰۶\tبابه ته كان, به شی کوردی, بیروڕا, مطالب جدید\nدكتۆر عەلی قەرەداغی ،تاوانباركردنی ئیسلام بە پشتیوانی توندڕەوی، تێنەگەیشتنە لە جەوهەری ئیسلام دكتۆر عەلی قەرەداغی ئەمینداری گشتی یەكێتی جیهانی زانایانی مسوڵمان جەختی كردەوە لەسەر ئەوەی كە ڕەوا نیە تیرۆر بخرێتە پاڵ ئاینە ئاسمانیەكان، چونكە تیرۆر ئاینی نیە، پاشان ووتی هەموو ئاینە ئاسمانیەكان ئامانجیان بڵاوكردنەوەی سۆزرو خۆشەویستیە و ئاشتیە لە نێو گەلانی جیهاندا، لەبەر ئەوە جائیزنیە كە تیرۆر بەهیچ ئاینێكی ئاسمانیەوە بلكینرێت، بەتایبەتیش ئیسلام، كە بەداخەوە لە ئێستادا بەتاكە ئاینی پشتیوانی لە توندڕەوی دنیا دەكرێت، كە ئەمەش لە ڕووی واقیع و دەق و زانستەوە ڕاست نیە …\nله زنجيره توێژينه‌وه‌ى توندره‌ويي ئه‌ڵقه‌ى ( 4 – 6 )\n۱۳۹۴/۰۸/۲۲\tبابه ته كان, به شی کوردی, بیروڕا, مطالب جدید\nله زنجيره توێژينه‌وه‌ى توندره‌ويي ئه‌ڵقه‌ى ( 4 – 6 ) نوسه ر: دوکتور عمر عبدالعزیز ئه‌ڵقه‌ی (4): له زنجیره‌ی توندڕه‌ویی (زیاده‌ڕۆیى له ئایندا)، نه‌ك (زیاده‌ڕۆیى ئاینیى): له باسى توندڕه‌وییدا، پێویسته ئه‌و سه‌رنجه بده‌ین، كه هه‌ندێك جار به هه‌ڵه زاراوه‌ی (الغلو الدینى) واته: (زیاده‌ڕۆیى ئاینیى)، له‌لایه‌ن هه‌ندێ نووسه‌ر یان خه‌ڵكى گشتییه‌وه، له جیاتى (الغلو فی الدین) واته: (زیاده‌ڕۆیى له‌ئایندا)، به‌كارده‌هێنرێت، ئه‌وه‌ش هه‌ڵه‌یه‌كى مه‌نهه‌جییه‌و پێویسته ڕاست بكرێته‌وه، چونكه دانه‌پاڵى ئه‌و صیفه‌ته بۆ ئاین، یان بگوترێ له‌وه‌وه هاتووه، جێگه‌ى قبوڵكردن نیه، له‌كاتێكدا ئاین له خودى خۆیدا- وه‌ك به‌رنامه‌یه‌كى …\nله زنجيره توێژينه‌وه‌ى توندره‌ويي ئه‌ڵقه‌ى ( 1 – 3 )\nله زنجيره توێژينه‌وه‌ى توندره‌ويي ئه‌ڵقه‌ى ( 1 – 3 ) نوسه ر: دوکتور عمر عبدالعزیز بسم الله الرحمن الرحيم پيێشه‌كى توێژينه‌وه‌كه: پاش سوپاسى شايان بۆ خوداي تاك و ته‌نها،درودو صه‌لآوات بۆ سه‌ر گيانى پيَغه‌مبه‌رو ئال و يارانى: سه‌ربارى جياوازيى ناوه‌رۆكى (وه‌حى) دابه‌زيوى ئاسمان بؤ سه‌ر هةر پيَغةمبه‌ريَك، هه‌موو پيَغةمبه‌ران جه‌ختيان كردووه‌ته‌وه له‌سه‌ر ميانه‌رِه‌ويى، كة رِوخساريَكى بنه‌رِه‌تييه له رِوخسارى په‌يامه‌كانى خوداى گه‌وره، به‌لآم هه‌نديَك كه‌س و تاقم و گروپى جياجيا – له هه‌موو ميلله‌تيَكدا – له ئاينه‌كه‌ياندا توندرِه‌وييان كردووه، به‌ده‌رچوون له سنوره دياريكراوه‌كانى خوداى دانا، جا …\n۱۳۹۴/۰۶/۰۱\tبابه ته كان, به شی کوردی, بیروڕا, مطالب جدید\nپێشەوای ئیمانداران ، عومەری کوڕی خەتاب، چه خۆزگەیەکی هەبوو؟ ڕڕۆژێکیان عومەری کوڕی خەتاب (خودا لێ‌ی ڕازی بێت) لەگەڵ کۆمەڵێك هاوڕێی دانیشتبوو و پێ‌ی گوتن: خۆزگە بە شتێك بخوازن کەخودای گەورە پێتان ببەخشێت. یەکێکیان گوتی: خۆزگە ئەو خانووە پڕ لە زێڕ بوایە و لە پێناو خودای گەورە بمبەخشیبایە. ئینجا عومەری کوڕی خەتاب (خودا لێ‌ی ڕازی بێت) جارێکی دیکە فەرمووی: خۆزگە بە شتێك بخوازن کە خوای گەورە پێتان ببەخشێت. پیاوێکی دیکە گوتی: خۆزگە ئەو خانووە پڕ لە گەوهەر و یاقووت و مرواری بوایە و لە پێناوی خودای …\nلایەنە شاراوەكانی هەڵبژاردنی یەكەم شاجوانی موسڵمان\n۱۳۹۴/۰۵/۱۹\tبابه ته كان, به شی کوردی, کۆ مەڵایەتی کلتووری سیاسی, مطالب جدید\nلایەنە شاراوەكانی هەڵبژاردنی یەكەم شاجوانی موسڵمان و/ جهاد خاوەری لەساڵی 1923ز، ئەوكاتەی خیلافەتی عوسمانی شكستی هێنا وەك دواین خیلافەت جیهانی جێهێڵا، ئەوروپا بەو بۆنەوە ئاهەنگی گێڕا بەوەی سەركەوتنی بەسەر موسڵماناندا بەدەست هێناوە و تەواوی جیهانی ئیسلامی كەوتۆتە دەست، بۆیە بەشێوازێكی نوێ دەستی دایە ئاهەنگ گێڕان و هەر بۆ ئەو مەبەستەش ئیختیاری هەڵبژاردنی شاجوانی ئەوروپایان بردە ئەنقەرە و لەوێ ئاهەنگی دیاریكردنی شاجوانی ئەوروپایان ناساند و ئەوەبوو بۆ یەكەمجار و لەمێژووی ئەو وڵاتە كچە لاوێكی تورك بەناوی “كریمان خالص” كە ئەكتەرێكی عەلمانی بوو بە جلوبەرگی مەلەوە …\nجیا کردنه‌وه‌ی ئیسلام له سیاسه‌ت له نێوان وه‌هم و واقیع‌دا\n۱۳۹۴/۰۴/۰۵\tبابه ته كان, به شی کوردی, مطالب جدید\nجیا کردنه‌وه‌ی ئیسلام له سیاسه‌ت له نێوان وه‌هم و واقیع‌دا ئيبراهيم مه ردووخيله‌مێژه سه‌باره‌ت به‌ئایینی پیرۆزی ئیسلام ده‌وترێ و، ره‌خنه‌ی بێ جێ و پڕوپا گه‌نده‌ی درۆ بڵێ و ده‌کرێته‌وه، به تایبه‌ت له‌م ساڵا نه‌ی دوایی‌دا، هه‌ندێ به‌ناو رۆشنبیرو بیرمه‌ند و، ئازادی خوازه‌وه، قۆڵیان لێ هه‌ڵماڵیوه و، به‌په‌له و هه‌ڵپه‌یه‌کی ئێجگار له ڕاده به‌ده‌ر ده‌ستیان داوه‌ته پێنووس و، له رووپه‌ڕه‌ی رۆژنامه و گۆڤار و حه‌فته‌نامه و نامیلکه‌کاندا، ته‌نانه‌ت له مێزگرد و کاناڵه ئاسمانییه‌کانیشدا به‌وپه‌ڕی دڵپڕی و رق و کینه و بێ ئینسافییه‌وه، هێرش و شاڵاوێکی به‌ربڵاو و بێ سنور، ده‌به نه‌سه‌ر ئیسلام و مسوڵمانان »»»\nصفحه 1 از 1512345\t»\t10...آخرین\tفهرست موضوعات\n۱۱۶ فایده و دستاورد تقوا و پرهیزگاری بنابر آیات قرآن ترور یکی از روحانیان عضو اتّحاد اسلامی کردستان ای حکام به گوش باشید و به یاد آورید که وظیفه شما چیست ؟! برخی پیامدهای وابستگی اقتصادی و ایدئولوژیک مردم به حکومت سلام ، ای کاش تو هم با من بودی ! مشایخ کردستان در بوته تحقیق الحشد الشعبی رسما بخشی از نیروهای مسلح عراق شد اردوغان: از همین جا پیام خود را به جهانیان اعلام می‌کنم/وقت بلند شدن صداهاست نگاهی به دو نوع اخلاق اروپایی و اسلامی\n۱۳۹۲/۰۷/۰۴\tبدفهمی بیشتر تحصیل کرده ها در باره ی اسلام\n۱۳۸۶/۱۰/۲۲\tشکایت مسلمانان از مجله فرانسوی\n۱۳۹۱/۰۹/۲۴\tحضور عمرو موسی در میان تظاهرات کنندگان\n۱۳۸۹/۱۱/۱۶\tانتفاد سخنگوی اخوان المسلمین اروپا از دیوید کامرون\n۱۳۹۳/۰۱/۱۴\tCopyright © 1385 - 1395 Eslahe.com All rights reserved


جیهان هه‌مبه‌ر تیرۆریزمی ئابووریی ئه‌مریکا دژ به ئێران خه‌مسارده\nMONDAY, 15 APRIL 2019 - 14:05\nبه‌رپرسی کۆمیته‌ی دیپلۆماسیی کۆمیسیۆنی ئاسایشی نیشتیمانیی ئێران تایبه‌ت بۆ کوردپرێس:\nبه‌شی ئێران- به‌رپرسی کۆمیته‌ی دیپلۆماسیی کۆمیسیۆنی ئاسایشی نیشتیمانی ڕای‌ده‌گه‌یێنێت: جیهان له به‌رانبه‌ر تیرۆریزمی ئابووریی ئه‌مریکا دژ به ئێران خه‌مسارده و هیچ هه‌ڵوێستێک له‌سه‌ر بڕیاره نالۆژیک و گه‌مژانه‌کانی ئه‌مریکا ناگرێته‌به‌ر.\nمحه‌مه‌د سه‌فاری نه‌ته‌نزی سه‌باره‌ت به سزا ئابوورییه‌کانی ئه‌مریکا دژی ئێران به ئاژانسی کوردپرێسی ڕاگه‌یاند: سزا ئابوورییه‌کانی ئه‌مریکا دژی ئێران بابه‌تێکی نوێ نییه، ئه‌مریکا له 40 ساڵی ڕابردووه‌وه دوژمنایه‌تیی خۆی له‌گه‌ڵ ئێران زیاتر کردۆته‌وه و ئه‌مه‌ش ڕووداوێکی تازه نییه.\nناوبراو گوتیشی: جیهان ئاگاداره که تره‌مپ وێڕای پێشێل‌کردنی ڕێککه‌وتنی ئه‌تۆمی سزاگه‌لێکی نوێ سه‌پانده سه‌ر ئێران که ئه‌مه‌ش به پێچه‌وانه‌ی سه‌رجه‌م ئیتیفاقه‌کانه که له کاتی واژۆکردنی ڕێککه‌وتنی ئه‌تۆمی ئه‌نجام درا.\nبه‌رپرسی کۆمیته‌ی دیپلۆماسیی کۆمیسیۆنی ئاسایشی نیشتیمانیی ئێران ڕاشی‌گه‌یاند: ده‌وڵه‌تی ئه‌مریکا پێبه‌ند به هیچ ڕێککه‌وتنێک نییه و ئه‌مه‌ش ته‌نها ڕێککه‌وتننامه‌ی ئه‌تۆمی ناگرێته‌وه چوونکه ده‌بینین ئه‌و وڵاته چه‌ندین ڕێککه‌وتننامه‌ی دیکه‌ی جیهانی پێشێل کردووه هه‌ر بۆیه به هیچ له‌ونێک ده‌وڵه‌تی ئه‌مریکا جێگای متمانه نییه.\nسه‌فاری نه‌ته‌نزی باس له‌وه ده‌کات که کشانه‌وه‌ی ئه‌مریکا له ڕێککه‌وتنی ئه‌تۆمی پیشانده‌ری بێ‌ئه‌خلاقی و پێبه‌ند نه‌بوونی ئه‌و وڵاته به یاسا و ڕێسا ده‌ولییه‌کانه و ده‌شڵێت: کۆماری ئیسلامیی ئێران هه‌رگیز گۆڕانکاری و هه‌موارکردنه‌وه‌ی ڕێککه‌وتنی ئه‌تۆمی و دیکه‌ی ڕێککه‌وتننامه‌کان قبووڵ ناکات و ئه‌گه‌ر ئه‌مریکاش خوازیاری ئه‌نجامدانی دانووستانه ده‌بێ سه‌ره‌تا ڕێککه‌وتننامه‌ی ئه‌تۆمی به‌ته‌واوه‌تی جێبه‌جێ بکات.


بۆیەکەم جار لەکۆنگرێسی ئەمریکا دەرفەتێکی زێرین بۆ کورد هاتۆتە ئاراوە – Standard Kurd\nلەلایەن ستاندار Posted on شوبات 3, 2019 1096 جار بینراوە 0 سەرنج\nلەئێستادا کۆنگرێسی ئەمریکا کار لەسەرە پرۆژە یاسای S1 دەکات بەناونیشانی (Middle east act of 2019) ئەم پرۆژە یاسا لەلایەن سیناتۆری فلۆریدا “رۆبیۆ” ئامادەکراوە، پرۆژەیاساکە خوێندنەوەی یەکەمی بۆ کراوە و لە ٥٠ لاپەرە پێک دێت و هاوشێوەی “مبدا تروما” و “مبدا آنیکسون” بۆ رۆژهەلاتی ناوەراست ئامادەکراوە. گرینگی ئەم پرۆژەیە بۆ کورد لەوە دایە کەوا داکۆکی دەکات کورد بگاتە ئاستی دۆست بۆئەمریکا وە لەلایەن ئەمریکاوە هاوشێوەی هاوپەیمانەکانی وەک ئوردن و ئیسرائیل لەرۆژهەلاتی ناوەراست پارێزراو بێت.\nچاودێرانی سیاسی پێیان وایە ئەمەدەرفەتێکی گرینگە بۆ کورد هاتۆتە ئاراوە، بۆیە لەئێستادا پێ ویستە لەسەر سەرکردایەتی کورد ئەم دەرفەتە لەسەدەست نەدەن و لەرێگەی کەناڵە دیبلۆماسییەکانی خۆیەوە کار بۆ ئەم دەرفەتە بکات.\nبڵاوکراوەی پێشووپرۆژەیەكی (پ د ك)ئاشكرادەبیت تیایدا گۆڕانی بێبەش كردوە\nبڵاوکراوەی نوێترحەوت کەس لەدەستگیرکراوانی خۆپیشاندانەکانی بادینان ئازاد دەکرێن\nPosted on ئاب 20, 2019 0 283


ئه‌مریكا به پشتیوانی ده‌وڵه‌تێكی عه‌ره‌بی سزا به‌سه‌ر حزبوڵڵای لوبنانی ده‌سه‌پێنێت - چرکە\nسەرەتا / جیهان / ئه‌مریكا به پشتیوانی ده‌وڵه‌تێكی عه‌ره‌بی سزا به‌سه‌ر حزبوڵڵای لوبنانی ده‌سه‌پێنێت\nئەمریکا و قەتەر بە هاوبەشی سزایان بەسەر تۆڕێکی پاڵپشتیی دارایی حیزبوڵلای لوبناندا سەپاند. ئەمەش لەکاتێکدایە کە قەتەر پەیوەندییەکی تاڕادەیەک دۆستانەی لەگەڵ ئێراندا هەیە.\nوەزارەتی گەنجینەی ئەمریکا رایگەیاند کە سزایان بەسەر 7 کەسدا سەپاندووە، دوو لەو کەسانە هاوڵاتی قەتەرین بە ناوی عەلی ئەلبەنای و عەلی لاری . بەگوێرەی وەزارەتی گەنجینەی ئەمریکا ئەو 7 کەسە بە دەیان ملیۆن دۆلاریان بۆ حیزبوڵڵای لوبنان ناردووە، کە لەلایەن ئێرانەوە پاڵپشتی دەکرێت.\nهاوکات، ئەنتۆنی بلینکن، وەزیری دەرەوەی ئەمریکا رایگەیاند حیزبوڵلا “تۆڕی دارایی جیهانی و کۆمپانیای وەهمی بۆ پاڵپشتیکردنی کارە قێزەونەکانی بەکاردێنێت” و هەماهەنگیی قەتەری لەم هەنگاوەی ئەمریکادا بەرز نرخاند.\nبلینکن ئەمەی بە یەکێک لە کارە هاوبەشە هەرە گرنگەکانی نێوان ئەمریکا و قەتەر باسکرد کە تاوەکو ئێستا لەگەڵ هاوبەشێکی ئەنجوومەنی هاوکاریی کەنداو کرابێت و گوتی “ئەمە دووپاتی هەماهەنگی فراوانی دوولایەنەی نێوانمان دەکاتەوە بۆ رووبەڕووبوونەوەی سەرچاوە داراییەکانی تیرۆر.”\nبە وێرەی وەزارەتی گەنجینەی ئەمریکا، ئەمە لەکاتێکدایە پێشتر بەحرێن هەنگاوێکی هاوشێوەی نا و هەژمارە بانکییەکانی برازایەکی ئەلبەنای لەو وڵاتە سڕکرد و بڕیارە سێ کەس لەسەر ئەم بابەتە دادگایی بکات.\nهەواڵی دواتر مەسرور بارزانی و جێگری یاریدەدەری وەزیری دەرەوەی ئەمریکا پەیوەندییەکانی نێوانیان تاوتوێ کرد\nهەواڵی پاشتر له سوریاوه 172 خێزانی داعش هاتنه عێراق


له‌لایه‌ن: ڕەوەند حوسێن - - به‌روار: 2021-02-25-15:43:00 - کۆدی بابەت: 2651\nچەمكی زانستی ژینگە\nزانستی ژینگە یاخود ژینگەزانی یان ژینگەناسی زانستێكی تازەیە، لەمڕۆدا تا ڕادەیەك وردە وردە خەریكە ئەم زاراوەیە بەناو كۆمەڵانی خەڵكدا بڵاو دەبێتەوە، جێی خۆیەتی بزانین ئەم چەمكە لە چییەوە هاتووە و كەی پەیدا بووە، زاراوەی زانستی ژینگە (Ecology) زانای ئەڵمانی ئه‌رنست هایكڵ (Ernst Haeckel) لەساڵی 1866 دایناوە، كە ئەمەش لە ئەنجامی لێكدانی دوو وشەی یۆنانییەوە پەیدا بووە، ئەوانیش "Oikos" بە واتای "خانوو" یان "ماڵ"، وە "logos" بە واتای "زانست"ە.\nگرنگترین بابەتە ژینگەییەكانی جیهان\nدیاردەی قەتیسبوونی گەرمی\nگۆڕانەکانی کەش و هەوا\nبەبیابانبوون و وشکبوونەوە\nزۆربوونی ڕووداوە سروشتییەکان\nجەنگ و پاشماوەکانی جەنگ\nکونبوونی چینی ئۆزۆن\nهەژاری و نەخۆشی\nپیسبوونی سەرچاوە ئاوییەکان\nپیسبوونی هەوا و زۆربوونی دووەم ئۆکسیدی کاربۆن\nئاو بە توخمێکی سەرەکی دادەنرێت بۆ زیندەوەران بە تایبەتی ڕووەک و مرۆڤ چونکە ڕۆژانە مرۆڤ پێویستی بە نزیکەی ٢،٥ لیتر ئاو هەیە، ئاو دەبێت بە جۆرێک پاقژ بێت کە شیاوی خواردنەوە بێت، بەڵام ئەگەر هاتوو ئاوی خواردنەوە پیس بوو ئەوا مرۆڤ تووشی نەخۆشی دەبێت، چونکە ئاو باشترین ناوەندی گواستنەوەی نەخۆشییەکانە کە ڕاستەوخۆ تێکەڵ بە لەشی مرۆڤ دەبێت.\nپیسبوونی ئاو: بریتییە لە گۆڕینی سیفەتی فیزیایی و کیمیایی و بایۆلۆجییەکانی ئاو کە بە هۆی لێچوون لە ئاوی زێراب و شلەمەنییەکان و گازەکان و تەنە ڕەقەکان و پاشماوەی زبڵ و خاشاک یان مێرووکوژ تێکەڵ بە ئاوی خواردنەوە دەبن ئیتر ئاوی ژێر زەوی بێت یان سەر زەوی، هەریەکەیان بە جۆرێک کاریگەری خۆی دەبێت جا بە شێوەیەکی ڕاستەوخۆ یان ناڕاستەوخۆ بێت، بە جۆرێک کە ببێتە هۆی زەرەر و زیانگەیاندن بە تەندروستی گشتی یان خزمەتگوزاری گشتی و پیشەسازی و ئابووری، ئاو بەشێکی گەورەی بەرکەوتووە لەسەر زەوی کە نزیکەی سێ بەشی زەوی ئاوە لە چوار بەشدا، هەروەها یەدەگی ئاوی سەر زەوی ڕووبەری ٣٦١ ملیۆن کیلۆمەتری چوارگۆشەیە کە دەکاتەی لە سەدا ٧٠ی ئاوی زەوی.\nسەرچاوەکانی پیسبوونی ئاوی زەوی و کاریگەرییەکانی\nپاشەڕۆی ماڵان و ئاوی زێراب\nئەم جۆرەی پیسبوون لەو ناوچانەدا زۆرە کە دانیشتووانی چڕە و لە نزیک دەریاچەکانەوەن، ترسناکی ئەم پاشەڕۆیانە لەوەدایە کە پێش پاککردنەوەیان ئەڕژێنە ئاوی دەریاکانەوە بە تایبەتی ئاو و پاشەڕۆی ماڵان کە پیس دەبێت بە ماددەی ئەندامی و نائەندامی کیمیایی جۆراوجۆر بە تایبەتی فۆسفات و نیترەیت کە لە زۆر پاقژکەرەوەکان و ماددەی ئەندامییەکاندا هەیە، هەروەها ئەم جۆرە ئاوانە جۆرەها میکرۆب و بەکتریا و ڤایرۆسیان تێدایە کە ئاوی دەریاچە و چەم و ڕووبارەکان پیس دەکات و لە بەکارهێنانی ئەم ئاوانە لە ڕێگەی خواردنەوە و خواردنی ماسی و زیندەوەرە ئاوییەکانی ئەم ئاوانە مرۆڤ توشی چەند نەخۆشییەک دەکات لەوانە نەخۆشییەکانی پێست و سکچوون و گرانەتا و چەندین نەخۆشی تر.\nپیسبوونی ئاوی ژێر زەوی\nئاوی ژیر زەوی لەو چینانەی ژێر زەوییە کە دەکەوێتە سەر بەردەکانەوە، ڕێژەی ئاوی ژێر زەویی نزیکەی ۲ ملیۆن میل سێجا دەبێت واتە نزیکەی ٪٩٢.٩ کۆی ئاوی سازگارە لە جیهاندا.\nئاوی ژێر زەوی لە بارودۆخی سروشتی خۆیدا لە خڵتە و پیسی کە ئەبێتە هۆی توشبوون بە نەخۆشی، ئەم ئاوە ئەگەر سوێر نەبێت بەکار دەهێنرێت لە خواردنەوە و ئاودان و پیشەسازیدا، ئاوی ژێر زەوی لە زۆربەی بارودۆخەکاندا پێکهاتەی کیمیایی و پلەی گەرمی نەگۆڕە.\nهەروەها ئەم ئاوە پاکە چونکە بە هۆی گڵەوە لە پیسی پاک دەکرێتەوە بەڵام مرۆڤ بە هۆی بەکارهێنانی ماددەی کیمیاییەوە ئەم ئاوانەی پیس کردووە.\nئاوی ژێر زەوی پێکهاتەیەکی سروشتی ژینگەیە و لە زۆربەی وڵاتاندا پشتی پێدەبەسترێت و چەندین یاسای نێودەوڵەتی هەیە لەسەر بەکارهێنانی و سوود وەرگرتن لێی و هەروەها لێپرسینەوە و سزادانی ئەو کەسانەی ئەم پێکهاتە گرنگە پیس دەکەن، بەڵام زۆر بەداخەوە ئەمە سەرەڕای ئەو بەکارهێنانە زۆر و گرنگەی و بوونی ئەو هەموو یاسایە کەچی بە پێی ئاماری ڕێخراوی پاراستنی ژینگەی ئەمریکی ئاماژە بەوە دەدات کە تەنیا لەو وڵاتە یەکگرتووەکانی ئەمریکا ڕۆژانە نزیکەی ٤،٥ ترلیۆن لیتر ئاو پیس دەبێت بە هۆی بڵاوبوونەوەی پاشەڕۆی ماڵان و ناوچە پیشەسازییەکان و کێڵگە کشتوکاڵییەکانەوە ئەمە لە کاتێکدا نزیکەی نیوەی خەڵکی ئەمریکا پشت بە ئاوی ژێر زەوی دەبەستن بۆ ئاوی خواردنەوە، هەروەها لە گۆمەڵگە جوتیارییەکاندا کە بە شێوەیەکی زۆر پشت بە پەیین و لەناوبەرە کیمیاییەکان و مێرووکوشەکان دەبەستن بۆ باشترکردن و زۆرکردنی بەرهەم سەرچاوەیەکی سەرەکی پیسبوونی ئاوی ژێر زەوییە\nگرنگترین سەرچاوەکانی پیسبوونی ئاوی ژێر زەوی\n۱- ئەو ئاوانەی بە هۆی بەکارهێنانیان لە کشتوکاڵدا دزە ئەکەن لەوانەیە ئەو زەوییانەی بە ئاوەڕۆکان ئاو دەدرێن ئاوەکانیان بۆ ژێر زەوی دزە بکات و ببێتە مەترسی بۆ ئاوی ژێر زەوی بە تایبەتی ئەگەر تێکەڵ بە ماددەی کیمیایی کرابێت و پیس کرابێت، هەروەها بە هۆی بەکارهێنانی پەیینەوە ڕێژەیەکی زۆر لە نیترات بە هۆی درز و کونیلە وردەکانی خاکەوە دزە ئەکەن بۆ ناو زەوی، ئەمەش ترسناکە بۆ تەندروستی مرۆڤ بە گشتی و منداڵ بە تایبەتی، بە هۆی ئەوەی کە لەگەڵ هیمۆگڵۆبینی خوێن یەک دەگرن و دەبێتە هۆی شین هەڵگەڕان یان بوونە هۆی شێرپەنجەی گەدە.\n۲- ئەو پاشەڕۆیانەی لە ژێر زەویدا شاردراونەتەوە، هەندێک جار پاشەڕۆی شل و ڕەق ئەخرێتە ژێر زەوییەوە و لە دوای شیکردنەوە ئەو پاشەڕۆیانە دزە دەکەن بۆ ناو ئاوی ژێر زەوی و دەبنە هۆی پیسکردنی ئاوەکە، هەندێک جار دەوڵەتە پیشەسازییەکان پاشەڕۆی بەکارهاتووی ئەتۆم لە ژێر خاکدا دەشارنەوە وەک گومان دەکرێت ئەمریکا بڕێکی زۆر لە پاشماوەی بەکارهاتووی ئەتۆمی لە عێراقدا شاردبێتەوە کە لە داهاتوودا کاریگەرییەکانی دەردەکەون بەڵام تا ئێستا توێژینەوەی لەسەر نەکراوە.\n٣- ئەو چاڵانەی پاشەڕۆی تێدا خەزن دەکرێت: زۆر لە وڵاتە هەژارەکان لە ڕێگەی چاڵەوە پاشەڕۆکانیان هەڵدەگرن کە تێکەڵ بە ئاوی ژێر زەوی دەبێت پیسی دەکات.\n٤- دزەکردنی ئاوی سوێری دەریاکان: بە هۆی زۆر دەردانی ئاوی ژێر زەوییەوە لەو ناوچانەی نزیکن لە دەریای سوێرەوە ئاوی دەریاکان تێکەڵ بە ئاوی ژێر زەوی دەبن.\n٥- پیسبوون بە هۆی پاشەڕۆ پیشەسازییەکانەوە وەکو (پێکهاتەکانی نەوت) کە دەبنە هۆی پیسبوونی چەندەها ملیۆن لیتر ئاوی ژێر زەوی، هەروەها فڕێدانی پاتری و جۆرەکانی کە شیبوونەوەیان کاریگەری خراپی لەسەر ئاوی ژێر زەوی دەبێت.\n٦- پیسبوون بە هۆی هەڵکەندنی بیری زۆرەوە بە شێوەیەکی ناڕێک و پێک و سەردانەپۆشراو بە شێوەیەک کە پاشەڕۆی ئاوی سەر زەوی دەگەڕێتەوە ناوی.\nبۆ پاراستنی سەرچاوە ئاوییەکان لە پیسبوون لە زەویدا سێ ناوچە دیاری دەکەین\n١- ناوچەی ناوەوە: ئەو ناوچە دەورە دراوە بە سەرچاوەی ئاوی ژێر زەوی کانی بێت یان بیر یان بەنداو.\n٢- ناوچەی ناوەندی: بە دەوری ناوەنددا پشتێنەیەک لە ڕووبەری دیاری دەکرێت بە سنووری ٥٠٠ م یان بە ئەندازەی ڕۆژ ئەم ماوەیە لە لایەن ڕێخراوی تەندروستی جیهانییەوە دانراوە، چونکە بەکتریا و ڤایرۆس و ئەو ماددانەی کە قابیلی شیبوونەوەن لەو ماوەیەدا لە ناو خاکدا ئەپاڵێورێت و لەناو دەچێت و نامێنێت، مەبەست لەو ماددەیە ئاو پێویستی بە ٥۰ ڕۆژە بۆ گەیشتن بە سەرچاوەکەی، لەم ناوچەیەدا نابێ ڕێگە بدرێت بە دروستکردنی کارگە و ئیشکردنی کانزایی.\n٣- ناوچەی دەرەوە: بە دەوری ناوچەی ناوەنددا بە بڕی ٢٠٠ م لەم ناوچانەدا ڕێگە دەدرێت بە دروستکردنی دامەزراوە و ئاوەدانی و پیشەسازییەکان بە مەرجی بوونی تۆڕێکی ئاوەڕۆی چاک.\nکتێبی (پاشماوەی ڕەقی ماڵان) لە نووسینی مامۆستا ساکار .\nکتێبی (پێكەوە بۆ پاراستنی ژینگە) نووسینی: (عبدالرحمن صدیق).\nکتێبی (ژینگەی سلێمانی مەترسی پیسبوون و ئەركی پاراستنی)، نووسینی (ڕزگار ڕەسوڵ).\nکتێبی (سەرچاوەكانی پیسبوونی ژینگە و كاریگەرییەكانی)، نووسینی: (توانا فخرالدین، كاروان عبدالقادر، ئالان نازم).\nکتێبی (لێكۆڵینەوەیەك دەربارەی وزە نوێبووەكان – وزەی با)، نووسینی: (سەربەست فەتاح محەمەد).\nبابه‌ته په‌یوه‌ندیداره‌كان به : زانستی ژینگە\nدارستانی باراناوی ورچی زەبەلاح\nدارستانی باراناوی دەینتری\nبابه‌تی دیكه له‌سه‌ر ژینگە


وێبگەڕی فایەرفۆکس بۆ ئەندرۆید بە تایبەتمەندی Picture-in-Picture و زیاتریش نوێکرایەوە – کەی ئای تی ئێن\nئەپ و نەرمەکاڵا 24, تشرینی یه‌كه‌م 2018\nوێبگەڕی فایەرفۆکس بۆ ئەندرۆید بە تایبەتمەندی Picture-in-Picture و زیاتریش نوێکرایەوە\nکۆمپانیای مۆزێلا وەشانێکی نوێی لە وێبگەڕی فایەرفۆکس بە کۆمەڵێک تایبەمەندییەوە بۆ ئەندرۆید بڵاوکردەوە. تایبەتمەندییەکانی وەکو Picture-in-Picture و Notification Channels و زیاتریش لە خۆی دەگرن. ئەم وەشانە دەکاتە وەشانی ٦٣ و لە دوای ماوەیەک لە تاقیکردنەوە، ئێستا لەسەر گووگڵ پلەی بەردەستە بۆ داگرتن.\nلەگەڵ تایبەتمەندی Picture-in-Picture، بەکارهێنەران دەتوانن بەردەوام بن لە سەیرکردنی ڤیدیۆ لەدوای ئەوەی ئەپێکی تر دەکەنەوە و لە وێبگەڕەکە دەردەچن. ڤیدیۆکە بە شێوەیەکی بچوک دەردەکەوێت بەڵام دەتوانیت گەورەتری بکەیت.\nپێویستە لە یادمان نەچێت، تایبەتمەندی Picture-in-Picture تەنها لەسەر ئەم مۆبایلانە بەردەستە کە وەشانی ئەندرۆید ٨ ئۆریۆ یان بەرزتریان لەسەرە.\nتایبەتمەندیەکی تر بۆ وەشانی ٦٣ زیادکراوە بریتییە لە Notification Channels. لە ئێستادا وێبگەڕەکە بژاردەی بۆ downloads, media playback, location messages, synced tabs و push notifications بەردەستە و لەوانەیە لە داهاتووشدا زیاتر بکرێن.\nئەمانەی سەرەوە و چەند چاکسازی و زیادکردنێکی تریش لەم وەشانەدا کراوە، لەوانە:\nوێبگەڕەکە خۆکارانە Accessibility سیستەمەکە دەناسێتەوە بە مەبەستی کەمکردنەوەی جوڵەکان.\nزیادکردنی ئینگلیزی کەنەدی و Ligurian.\nئامانجی ئەم وەشانە زیاتر بۆ ئەندرۆید ئۆریۆیە لە ڕووی پارێزگاری و چوستیەوە.\nپشتگیری کردن لە پێکهاتەی وێب و shadow DOM.\nوەشانی نوێی فایەرفۆکس پێشتر لەسەر گووگڵ پلەی بۆ زۆر وڵات بەردەستکراوە و کە لەلای تۆ بەردەست نەبوو تەنها چەند ڕۆژێکی تر ئارام بگرە بەردەست دەبێت. ئێوەش دەتوانن لەم بەستەرەوە دایبگرن.


وه‌ك رێزێك بۆ پرۆژه پێشه‌نگه‌كان، خه‌ڵاته‌كانی LafargeHolcim كێبڕكێیه‌كی نێوده‌وڵه‌تییه هه‌ڵده‌ستێت به پاداشتكردنی پرۆژه‌ی ده‌ستپێشخه‌ر و چه‌مكی ئاینده ئامێز له سه‌ر هه‌ردوو ئاستی هه‌رێمی وجیهانی. ئه‌م خه‌ڵاتانه ئاماده‌كراوه بۆ هاندانی ته‌لارسازه‌كان، دیزاینه‌ر و ئه‌ندازیاران وخاوه‌ن پرۆژه‌كان بۆ به‌دیهێنانی هاوسه‌نگی ئه‌دای ژینگه‌یی ولێپرسراوێتی كۆمه‌ڵایه‌تی و گه‌شه‌كردنی ئابوری. ئه‌م بوارانه‌ی لای خواره‌وه رێپێدراون بۆ به‌شداربوون له كێبڕكێكه: ته‌لارسازی، وبیناسازی، ئه‌ندازیاری شارستانی، دیزاینی شارستانی و دیزاینی شوێن، كه‌ره‌سته و به‌رهه‌می ته‌كنیكی بیناسازی.\nدوو ملیۆن دۆلاری ئه‌مریكی له پاره‌ی خه‌ڵاته‌كه ده‌درێت بۆ هه‌ر خولێك كه سێ ساڵ ده‌گرێته‌وه. كێبڕكێكه به دوو قۆناغ ئه‌نجام ده‌درێت. له ئاستی هه‌رێمیدا، گه‌ڕان بۆ باشترین پرۆژه‌كان ده‌كرێت له سه‌ر ئاستی هه‌ر پێنج كشوه‌ری جیهاندا: ئه‌وروپا وئه‌مریكای باكوور و ئه‌مریكای لاتینی و ئه‌فریقیا رۆژهه‌ڵاتی ناوه‌ڕاست وئاسیا و ئۆقیانۆسی ئارام. وله ئاستی جیهانیدا، هه‌ر 15 پرۆژه براوه‌كه‌ی ئاستی كشوه‌ره‌كان كه خه‌ڵاتی ئاڵتونی و زیوی و برۆنزییان به ده‌ستهێناوه به‌شێوه‌یه‌كی راسته‌وخۆ كاندید ده‌كرێن بۆ خه‌ڵاته جیهانییه‌كان.\nده‌سته‌یه‌كی سوێندخۆرانی سه‌ربه‌خۆ هه‌ڵسه‌نگاندن بۆ به‌شدارێكان ده‌كات له كشوه‌ر و ناوچه‌كان، وده‌سته‌یه‌كی سوێندخۆرانی دیكه هه‌ڵسه‌نگاندن بۆ به‌شدارییه كۆتاییه‌كان ده‌كات له سه‌ر ئاستی جیهانی. ده‌سته‌ی سوێندخۆران كه له‌لایه‌ن زانكۆ به‌شداره‌كان میوانداری ده‌كرێت له ئه‌ندامی هه‌ڵكه‌وتوو وكارامه له بواره‌كانی زانست وبزنس و كۆمه‌ڵگا پێكدێت. زیاتر له 6000 به‌شدار له 152 ووڵات له گشت كشوه‌ره‌كان به‌شداری له كێبڕكێی چواره‌می ئێستا ده‌كه‌ن كه پرۆژه‌كانی بیناسازی و ئه‌و بوارانه‌ی ده‌گرێته‌وه كه ده‌بێت كاری بۆ بكرێت. له سه‌ر ئاستی هه‌رێمی، 62 پرۆژه پاداشت كرا به خه‌ڵات، وسوپاس و پێزانین یان خه‌ڵاتی "نه‌وه‌ی داهاتوو". هه‌روه‌ها خه‌ڵاته جیهانییه‌كانی ئاڵتونی و زیویی و برۆنزی له ساڵی 2015 درا به پرۆژه‌كانی كۆلۆمبیا و سریلانكا و ووڵاته یه‌كگرتووه‌كان. زانیاری زیاتر ده‌رباره‌ی خه‌ڵاتی پرۆژه سه‌ركه‌وتووه‌كان بزانه له سه‌ر پێگه‌ی ئه‌لیكترۆنی: :


سەرۆکەکانی عێراق کێ یەکەم سەرۆک بووە؟ - Yalla\nسەرۆکەکانی عێراق کێ یەکەم سەرۆک بووە؟\nلیستی سەرۆکەکانی عێراق لە دوای فەرمان رەوایی پادشای\n١. موحەمەد نەجیب ربێعی لە ١٩٥٨ تا ١٩٦٣یەکەم سەربازی و سەرۆکی عێراق بوو لەگەڵ عبد الکریم قاسم کە ئەویش یەکەم حاکمی عێراق بوو و زۆرترین سوڵتەی لە دەست بوو لە سەردەمی ئەو سەرۆکە پاش مەلیک فەیسەڵی دووەم و لە ساڵی ١٩٦٥ کۆچی دوایی کرد.\n2.عبدالسلام عارف ١٩٦٣ تا ١٩٦٦ یەکەم سەرۆکی کۆماری عێراق بوو کەسایەتیەکی زۆرهەستیاری سۆزداری هەبوو کە زۆر خەڵک بە هەڵە لێی تیدەگەیشت بەڵام کە سەرۆکایەتی وەرگرت کاریزمای گۆرا.لە ساڵی ١٩٦٦ لە تەمانی ٤٥ ساڵی دا کۆچی دوایی کرد لە بۆردومانی ئاسمانی عبد الرحمن بزاز ی بووە سەرؤک\n3.عبدالرحمن عارف ١٩٦٦ تا ١٩٦٨ سێیەم سەرۆکی عێراق بوو ئەو سەرۆکە هیچ زانیاریەکی لە سیاسەت نابوو تانانەت تا ئەو کاتەی بووە سەرۆکی عێراق لە ساڵی ٢٠٠٧ لە ئوردن کۆچی دوایی کرد لە تەمەنی ٩١ ساڵی دە.\n4.أحمد حسن البکر ١٩٦٨ تا ١٩٧٩ چوارەم سەرۆکی عێراق بوو ئەو سەرۆکە بوو کە حیزبی بەعسی دروست کرد بۆ یەکەم جار خەڵکی تکریت بوو.لە سەردەمی ئەو سەرۆکە باری ئابووری ئە و ووڵاتە گەشەی سەند و رێژەی خوێندن زیادی کرد زانست پەرەی سەند لە سەڵی ١٩٨٢ لە تەمانی ٦٨ ساڵی بە نەخۆشی کۆچی دوایی کرد.\n5.صدام حسین لە ١٩٧٩ تا ٢٠٠٣ پێنجەم سەرۆکی عێراقی بوو لە لیستی حیزبی بەعس 24 ساڵ سەرۆکایەتی عێراقی کرد صدام شوانی مەڕوماڵات بوو ولە ئەکادیمیای سەربازی وەرنەگیرا لەبەر ئەوەی ٣ کیلۆ لە کیشی کەم بوو بە پێی یاسی ئەو ئەکادیمیایە نابوو. لە ساڵی ٢٠٠6 لە تەمەنی ٦٩ ساڵی دا لە سێدارە درا لە رۆژی یەکەمی جەژنی قوربان.\n6. جەلال تاڵەبانی لە ٢٠٠٥ تا ٢٠١٤ شەشەم سەرۆکی عێراق بوو ویەکەم سەرۆکی کورد لە مێژووی سیاسی عێراقدا کە پۆستی سەرۆکی کۆمار لە ئەستۆ بگرێت هەروەها یەکەم سەرۆک کۆماری هەڵبژێردراوە لە لایەن ئەنجومەنی نوێنەرانی عێراق لە مێژووی دروستبوونی عێراقەوە لە بیستەکانی سەدەی ڕابردوو ئێستاش لەبەر ناجێگیری باری تەندروستی دەستی لە کار کێشاوە وەک سەرۆکی عێراق کە بۆماوەی ٩ ساڵ سەرۆکایەتی عێراقی کرد.\n7. فوئاد مەعسووم لە ٢٠١٤ تا ئێستا حەووتەم سەرۆكی عێراقە و دووەم سەرۆکی کوردە کە سەرۆکایەتی عیراق دەکات پاش جەلال تاڵەبانی خەلکی کۆیە و لەسەر لیستی حیزبی یەکێتی نیشتیمانی کوردستانە جێی ئاماژەیە ئەم سەرۆکە خاوەنی ٥ کچە و هیچ کوڕێکی نیە.\nshort URL: https://yallairaq.com/ku/KEZo7\nکۆمپانیایەکی دەرمان ناوەکەی دەگۆڕیت\nبازارى داون تاونن: هەڵی نوێ دەخاتە بەردەم ئافرەتان


2017-08-01 – basknet.org\nئەرشیفی ڕۆژانە: 2017-08-01\nئەنجومەنی پارێزگای ھەولێر لەسەر دەنگۆی گرانبونی شتومەک کۆدەبێتەوە\nباسک نێت-ھەولێر ئەمڕۆ ئەنجومەنی پارێزگای ھەولێر دانیشتنێکی تایبەت لەسەر دۆخی ئێستای بازاڕ و دەنگۆی گرانبوونی نرخی شتومەک لە بازاڕدا ئەنجام دەدات. کۆبوونەوەکەی ئەنجومەنی پارێزگای ھەولێر کاتژمێر١٠ و ٣٠ خولەک دەستیپێکردووە و دۆخی ئێستای بازار و دەنگۆی گرانبوونی نرخی شتومەک لە بازاڕدا تاوتوێ دەکرێت. ھاوکات بەپێی بەرنامەی کاری کۆبوونەوەکەش، ئەنجومەنی پارێزگا …\nنرخی زێڕ لە بازاڕەکانی ھەرێمدا\nباسک نێت: ئەمڕۆ زەڕەنگەری حاجی ھێمن لە بازاڕی نەورۆزی شاری سلێمانی، ڕایگەیاند، نرخی زێڕ بەم شێوەیەیە:ـ یەک مسقاڵ زێڕی عەیارە ١٨ بە ١٩٣ ھەزار دینارە. یەک مسقاڵ زێڕی عەیارە ٢١ بە ٢٢٥ ھەزار دینارە. یەک مسقاڵ زێڕی عەیارە ٢٤ بە ٢٥٦ ھەزار دینارە. نرخی یەک لیرەی ستاندارد بە ٣٤٤ ھەزار …


عێراق هاورده‌ی به‌رهه‌مه نه‌وتییه‌كان كه‌م ده‌كاته‌وه\nجبار لعێبی وه‌زیری نه‌وتی عێراق ئاماژه‌ی به‌وه كرد كه عێراق به‌نیازه هاورده‌ی به‌رهه‌مه نه‌وتییه‌كان به‌ڕێژه‌ی (25%) كه‌م بكاته‌وه كه ئه‌وه داهاتێكی باش ده‌گه‌ڕێنێته‌وه بۆ خه‌زێنه‌ی وڵات.\nله به‌یاننامه‌یه‌كدا لعێبی رونیكردوه‌ته‌وه، پرۆسه‌ی دوباره به‌گه‌ڕخستنه‌وه‌ی پاڵاوگه‌كانی نه‌وت كه پێشتر به‌هۆی هێرشی تیرۆریستانه‌وه له‌كار كه‌وتبون و هه‌روه‌ها پرۆسه‌ی دوباره به‌رهه‌مهێنانه‌وه‌ی نه‌وت، وایكردوه ئاستی به‌رهه‌مهێنان ناوخۆ به‌ڕێژه‌یه‌ك زیاد بكات، ئه‌مه جگه له‌وه‌ی چه‌ند یه‌كه‌یه‌كی دیكه‌ی به‌رهه‌مهێنان زیاد كراون بۆ پاڵاوگه‌كانی باشور و ناوه‌ڕاستی عێراق.\nهه‌ر له‌و به‌یاننامه‌یه‌دا ته‌ئكیدیش كراوه‌ته‌وه له‌سه‌ر ئه‌وه‌ی كه سه‌ركه‌وتنی عێراق له به‌رهه‌مهێنانی غازی شل به‌جۆرێك كه پشت به‌خۆی ببه‌ستێت، كاریگه‌ریی زۆری هه‌بوه له كه‌مكردنه‌وه‌ی رێژه‌ی هاورده‌ی به‌رهه‌مه نه‌وتییه‌كان، هه‌روه‌ها كارپێكردنی یه‌كه‌كانی به‌رهه‌مهێنان له پاڵاوگه‌كانی حه‌دیسه و گیاره و كه‌ركوك رۆڵی باشیان بینیوه له زیادكردنی به‌رهه‌مه نه‌وتییه‌كان.


بە داخ و پەژارەیەکی زۆرەوە تەرمی ژنێکی تر!!\nئەم دەستەواژەیە تا کەی؟\nئەمە سەردێری هەواڵەکان و میدیاو تۆرە کۆمەڵایەتی یەکانە لە هەر چرکەساتێك و کاتژمێرێك ، هەر ڕۆژێك گوێ بیست و بینەری دەبین ، کە بەداخەوە بە شێوەیەکی جدی ڕامان ناچڵەکێنێت ؟ زۆرێک لە ئێمە دەزانین کە هۆکاری سەرەکی ئەم کوشت و کوشتارەی ژنان چیەو لە کوێ وە سەرچاوە دەگرێ ، بەڵام ئە م تاوان و کوشت و کوشتارە هەتا کەی ؟ وە دەبێت چەندی تر درێژەی هەبێت؟\nماوەی زیاتر ٢٧ لە ساڵە لە ژێرسایەی دەسەڵاتی بزوتنەوەی کوردایەتی (یەکێتی و پارتی) ژنان و کچان دەکوژرێن و ناچار بە خۆ کوشی دەکرێن و لاشەکانیان لە شارو شارۆچکەو کوچەو کۆڵانەکان ولە دەریاو گۆم و زەلکاوەکان وپارکە کانەوە فرێ دەدرێن، بە قیزەوەنترین پاساو بۆزۆربەی زۆری ئەو تاوانانە بەناوی پارێزگاری لەشەرەف وپاکردنەوەی شەرمەزاریەوە(غسل العار) ئەنجام ئەدرێنوە بەم بۆنەیەشەوە دەمی زۆرێك لە خەڵکی پێدادەخرێت.\nبە شێوەیەك شەرعیەت بە کوشتنەکە دەدەن، تاوانبارەکەش واتە بکوژەکە کە نزیکترین کەسی کوژراوەکەیە کە شایەت هاوژینەکەبێت یان باوك براکەکەیەتی وە یاخود کەسانی تری لە چەشنی ئامۆزاو خاڵۆز اکە خۆیان کردوە بە خاوەنداری یەتیان زۆر بێ باکانە ئەو تاوانانە ئەنجام دەدەن. وە بە پی ی ئەو زانیاریانە کە پێشووتر لە کەیسەکانی کوشتنی ژناندا بڵاوکراوەتەوەو ڕاگەیەنراوە لە کاتێکدا ئەگەر زیندانیش بکرێن پاش چەند ڕۆژێك ئەنجامدەرانی ئەو تاوانانە لەژێر هەر ناوێکدا بوو بێت یا لە ڕێگەی لێبووردنی گشتی یان هەر هۆکارێکی ترە وە ئازاد دەکرێن و دەستی ئەمان و سەدان کەسی تریشی ئاوەڵا کردوە بۆ ئەنجام دانی تاوانی تر. لەم لاشەوە بە قانوون و یاسا شەرعیەت بە کوشتنی ژنان دەدات لە ژێر ناوی شەرەف و نامووسدا.\nوە لە لایەکی ترەوە بنەماڵەو کۆمەڵگا ی ئەم مەملەکەتە لە ڕێگەی مزگەوتەکان و بانگخوازەکانەوە کەڕۆژانە بەردەوام باسی کەم ئاوەزی و کەم دینی(ناقص عقل ودین) دوانیان بەشاهیدێک حیساب دەکرێن وئەوان شەرفی ئیوەن وئەبێت پاریزگاریان لێ بکەن!! وا ڕایان ئەهێنێنن کە ئاستی ووشیاریان لە بەرامبەر ژناندا بە شێوەیەك بێتە خوارەوە چاویان کوێر دەبێت و ئەقڵیان لەدەست دەدەن وەڵ جانەوەری جانگەڵەکان ژنان دەکەنە نێجیری خۆیان .لە کاتێکدا ئەوان هەموو ئەو ڕااستیە نەبین کە ئیستا ژنان کاردەکەن ودەخوێنن وسیاسەتدەکەن و زۆربەزوری جومگە هەستیارەکانی کۆمەڵگەیان بەدەستە ،ژن مەلیکەی گەورەترین وپێشکەوتوترین وڵاتەکانی جیهانن سەرۆک وەزیران ووەزیری دەرەوەو وەزری بەرگری وەزیری پەروەردە وپڕۆفیسۆر ودۆزەرەو زانا ومامۆستا ودوکتۆرەو کریکارن.\nئیستا سەدەکانی ناوەڕاست نیە،هەرچەندە لە سەرەتایی میژووی درووست بونی مرۆڤایەتیەوە ژنان هەر بەشی شێری دروست بونی ژیان و ئیدارەی ماڵ وکۆمەڵگەیان لەئەستۆدابووە ،فێریان دەکەن ئەوان خاوەنی دایك و خوشك و ژنەکانیانن و دەبێت هەمیشە لەژێر ڕیعایەت و چاودێری ئەواندابن ، وە لە هەر سەرکێشی یەك دەبێت سزایان بدەن بە لێدان و توندووتیژی و سەرەنجام کۆتاییان پێبهێنرێت بە کوشتن . ئەو کلتورە ئەوەندە دواکەوتوو قیزەوەنە کە ڕێگە بە تاوانبارە کە بدات کە شانازی بەو تاوانانەو بکات و بە ئازادی لە ناو کۆمەڵگادا بسوورێتەوە.\nئە مە چ جەنگەڵستانێکە !کە ئینسانەکان وا باربهێنرین کەدەستیان بچێتە گیانی ئازیزانی خۆیان و حەقی ژیانیان لێ بسێننەوە. ئەمە ئەو کۆمەڵگایەیە کە خاوەنی ئەقڵیەت و فەرهەنگی پیاوسالاری و خێلەکی یە کە بەداخەوە هەر دەبێت چاوەروانی ئەو کارەسات و تاوانانە بین لە بەرامبەر ژنان دا.\nبەڕاستی کاتی لە بەرامبەر ئەم تاوانە دژی ئینسانی یانەی ژناندا بیردەکە یتەوە ، پێت وایە تۆش وەک ئەوان تاوان باریت و هاوبەشیت لە و کارەساتانە کە ڕۆژانە گوێ بیست و بینەری دەبین لە تۆرە کۆمەڵایەتی یەکانەوە پۆستی هاوخەمی دەنوسین و بە پیشاندانی وێنەی قوربانی یەکەو پاش چەند ڕۆژێکی ترهەمان کارەسات دووبارە دەبێتەوە.\nئەو کۆمەڵگایە کە بە هۆی فەسادی ئیداری و سیاسی و پارەو پولەوە لە لایەن دەسەڵاتدارانی کوردی یەوە کە ( یەکێتی و پارتی ) کە ماوەی ٢٧ ساڵە پەروەدە دەکرێن و تەنها کێشە یان دزی و گەندەڵی و چاوچنۆکی وبرسی چنسی وپارەو پۆستە . ئەوەی مەسەلەیان نەبێت کێشەی ژنان و کوشتنی ژنانە لە ژێر دەسڵاتی ئەم دوو حیزبە دا، دینیان کردۆتە سەرچاوەی کلتورێك کە شەرعەیەت بە ژن کوژی دەدات ودڵ و دەرونی ئینسانەکان پڕ بکات لە رق و کینەو تۆڵەسەندنەوە، عیشق و علاقەو خۆسەوستی نێوان کچان و کوڕان و ماچ و گۆڕینەوەی هەست و خۆشی یەکان تاڕادەی سێکسیش وەك تابۆ تەماشادەکرێت و دەخرێتە قاڵبی حەرام و حەڵالەوە و ئیتر ژنە کە یان کچەکان دەبێت قوربانی یەکەم بن . وە هەر بەو قانوونەی کە سەرچاوەی لەم دینەوە وەرگرتوە . هەمیشە ژنان وەك نێچیرێك تەماشا دەکرێت.\nلە و کۆمەڵگایەداکار زۆر کراوە بە شێوەی جۆراوجۆر لە پەیوەند بە مەسەلەی ژنان و وە بەرداوامە بەڵام هێشتا لە بەرامبەری ئەو ڕەوتە کۆنەپەرست و دواکەوتوە دا نەتوانراوە لە یاساکانی باری کەسێتی بگۆرێت بە یاسایەکی ئینسانی و سەردەمیانە کە لەسەر بنەمای مافی هاوڵاتی بوونی یەکسان. هەر بۆیە دەبێت بە پرۆژەو پلاتفۆرمی جدی یەوە بروانینە ئەم مەسەلەیەو کاری جدی تری بۆ بکەین. یەکێ لەو کارانەی کەپێوستە دەستی بۆ ببرێت جیاکردنەوەی وانەی دینە لە پەروەردەو خوێندن ولە جیاتی وانەی ترس و تۆقاندن و بە کەم سەیرکردنی ژنان و کچان ،وانەی ڕێزو خۆشەویستی و یەکسانی نێوانی ئینسانەکان و کچان و کوڕان بخوێنرێت و بە تایبەتی کوران وا پەروەردە بکرێن کە لە بەرامبەر ژنان و کچان کە ئەوانیش ئینسانن و هیچ جاوازی یەکیان نی یە لەگەڵتاندا. دەکرێ لە ماڵ و لە قوتابخانەکان لە ناو کۆڵان و شەقامەکاندا هەر هێرش و دەستدرێژی یەك بۆ سەر کچان و ژنان دەکرێ کۆمەڵگا هەمووی خۆی بکات بە خاوەنی لێ ی بەرپرسیار بێت ،بێ دەنگی کێشەکان زیاتر و زیاترو خراپتر دەکات ،بهێنە بەرچاوی خۆت کە چەند ئەستەمە ئەوە خوشکت بێت ،ژنەکەتە بێت ،کچەکەتە بێت ، دراوسێکەتان بێت ، خزمەکەتان بێت . کە دەستی توندوتیژی و دەست درێژی و سوتاندن و کوشتنی بۆ درێژ دەکرێت .بێ دەنگ مەبن بچن بە هاواریانەوە.\nلە لایەکی ترەوە ئەوە ئەرکی ڕێکخراوەکانی ژنان و خەڵکانی ئازادی خوازو پێشکەوتووخوازە پێویستە بە گروتینێکی ترەوە بێنە مەیدان بێدەنگ نەبین وە دەبێت بە جدی کار لەسەر ئەم مەسەلەیە بکە ین بۆ دەست کۆتا کردنی دەستی کۆنەپەرستی و دواکەوتووی لە کۆمەڵگادا.


كارل شویمان نووسەری كاندید بۆ خەڵاتی نۆبڵ خۆی دەكوژێت\nدەزگاكانی راگەیاندن هەواڵی خۆكوشتنی كارل شویمانی تەمەن (77) ساڵی نووسەری خوارووی ئەفریقیا پشتراست دەكەنەوەو نامەیەكی ماڵاوایی جێ هێشتووە بەوەی ماوەیەكی زۆرە بیر لە خۆكوشتن دەكاتەوە.\nئەم نووسەرە خاوەنی (19) رۆمان و چەندین لێكۆڵینەوەی زانستی مێژوویی و كۆمەڵایەتییەو هاوكات لە لایەن نیلسۆن ماندیلای سەرۆكی ئەفریقیاوە خەڵاتی رێزلێنانی نیشتمانی پێ بەخشراوە. نووسەر لە دوایین نامەیدا لە 27ـی نیسانی رابردوو كە دەستی پارێزەر كارل فان رێنسیۆرگ كەوتووە دەڵێت: ساڵانێكی زۆرە دەمەوێت كۆتایی بە ژیانم بهێنم و لەسەر وادەی جێبەجێكردنی بڕیارەكە مابومەوە، لە شوێنێكی تریشدا دەڵێت:" ژیان هەر مایەی ئازار بووە كەچی ئێمە گەمژانە لە مردن ئەترسین". شویمان لە نامەكەیدا دەڵێت ماوەیەكە لە خواردن و خاوردنەوە دابڕاوم و دەمەوێت لە رێگەی پرۆسەی "مردنی ئەندامانی جەستە"مەوە كۆتایی بە ژیانی خۆم بهێنم. جێی باسە نووسەر ئەمە دووەمین جارە بە ئاشكرا هەوڵی خۆكوشتنی داوەو یەكەمیان لە تەمەنی (75) ساڵیدا بووە، ئەگەرچی لە تافی گەنجیشدا زۆرجار بیری لە خۆكوشتن كردۆتەوە. اەنامەی مالاواییدا دەنووسێت ئەوەی بڕیاری لەسەردەدەم زۆر بە تایبەتە بە خۆم و تكاتان لێدەكەم كەس دوای من دووبارەی نەكاتەوە، من زۆر سوپاسگوزاری توانای دەروونی خۆمم كە رێم پێ دەدا ئەو بڕیارە جێبەجێبكەم. جێی باسە كارل شویمان بەر لەخۆ كوشتنی لە خانووویەكی خانەنشینان لە شاری بلو مفونتین بە تەنها دەژیاو تەواو گۆشەگیر كەوتبوو. خاوەنی چەندین خەڵاتی گەرەی جیهانی بووەو كاندیدكراوە بۆ وەرگرتنی خەلاتی نۆبڵ بۆ ساڵی 2017. شویمان لە پەراوێزی نامەكەیدا پەیامێك بۆ لایەنی دادوەری دەنێرێت و داوا دەكات خۆكوشتن لە خانەی تاوانەكان لا ببرێت. رەخنەگران دەڵێن هۆكاری نەبوونی ناوداری شویمان دەگەڕێتەوە بۆ نووسینی بە زمانی خۆجێیی ئەفریقیایی كە نزیكە لە زمانی هۆڵەندیەوە كە داگیركەرانی هۆڵەندا لە ئەفریقیا بەكاریان هێناوە، هاوكات چەندین بەرهەمیشی بەزمانی ئینگلیزی نووسیوەو زۆربەی بەرهەمەكانی پشت بە خەیاڵ دەبەستن. ناوبراو لە 26 ـی ئۆكتوبری ساڵی 1939 لەدایكبووەو چەندین خەلاتی ناوەندی ئەفریقی پێ بەخشراوە لەوانە خەڵاتی هێرتزۆگ كە سێ ساڵی یەك لەدوای یەك دەستەبەری كردووەو هاوبار خەڵاتی Order for Excellent Service سەرۆكی وڵاتی لە لایەن نیلسۆن ماندێلاوە پێ بەخشراوە.\n 112 جار بینراوه\n5/13/2017 10:55:05 AM\nهەڤپەیڤینێكی رەوتەنی لەگەڵ حەمەكەریم عارف دا... لە ژووری بووژاندنەوە دا... نیتكەكان لەراگوزەرێكا... ئارسەر میللەر قەڵەمێك رووبەڕووی خەونەكانی سەرمایەداری دەبێتەوە... چیرۆك بۆ منداڵان.. دارگوێزەكەی مام هۆمەر ... شازادە و كانی- ئاو... تینی غەریبی لێ دەكردم بە پرسیار... “ بوخچەكەی مــریـــەم “... مێژوو لە نێوان راستینەو ئەفسانەدا .. رۆمانی "قــــەڵای ئالمـــــۆت" بەنمونە ...  شوانكارەی بێهودە تابلۆی هونەرمەندی بەریتانی ولیام هۆڵمان هانت، 1851... خەونەكانمان لە نێو ئەنگوستەكانمانەوە دێنە دەرێ... درەختی نیاز... باخچەكانی سەرۆك.. ئەو زامە ژەهراوییەی نیو سەدە زیاترە بەسەر سنگی مێژوومانەوە راكشاوە ... كورتیلە چیرۆك... ماڵ ئاوا... درەختی نیاز... لە (وێستگەكانی مردن)دا مرۆڤ فریوخواردوویەكی سروشتییە بەناو جەنگڵەكانی مێژوودا گوزەر دەكات ... دە ئەكتەری خاوەن زۆرترین كرێی پیشەیی... درەختی نیاز... ژیان بەپۆستەرە هەڵواسراوەكانی خەیاڵەوە ... (هەنار)... هەڵدانەوەی دۆسیەیەكی لەیادكراو ... دیواربەندیی مەحمود دەروێش... گریانی شەو... گلەیی... بۆ شاپورەكان... "خەڵوەتی رۆح لەدەیریی عیشق"... شەش فیلمی سەركەوتوو دەبێتە هۆی گەڕانی بینەر بەدوای رۆمانەكەدا... “هۆلیود” داهات لە ئاخری زەمانیش كۆدەكاتەوە (10) جۆر سیناریۆ باس لە كۆتایی جیهان دەكەن... وەرزی وەرینی گوڵەكان... 1234567


ANF | کەژەکە: توندوتیژیی و نێرسالاریی و فاشیزم لە ڕیشەوە دەردەهێنین\nکەژەکە: توندوتیژیی و نێرسالاریی و فاشیزم لە ڕیشەوە دەردەهێنین\nبە بۆنەی ٢٥ تشرینی دووەم ڕۆژی جیهانی بەرنگاربوونەوەی توندوتیژیی لە بەرامبەر ژنان، کۆما ژنێن کوردستان- کەژەکە، پەیامێکی بڵاو کردەوە و تێیدا جەختی کردووەتەوە، کە لەدژی ڕەشەکوژیی ژنان بەرگریی لە ژنی ئازاد و کۆمەڵگای ئازاد دەکەن و ژیانێکی ئازاد بونیاد دەنێن.\nشه‌ممه, 21 Nov 2020, 18:36\nبە بۆنەی ٢٥ تشرینی دووەم ڕۆژی جیهانی بەرنگاربوونەوەی توندوتیژیی لە بەرامبەر ژنان، کۆما ژنێن کوردستان- کەژەکە، پەیامێکی بڵاو کردەوە و تێیدا جەختی کردووەتەوە، کە لەدژی ڕەشەکوژیی ژنان بەرگریی لە ژنی ئازاد و کۆمەڵگای ئازاد دەکەن و ژیانێکی ئازاد بونیاد دەنێن، دەڵێن: بە تێکۆشانمان توندوتیژیی و نێرسالاریی و فاشیزم لە ڕیشەوە دەردەهێنین.\nکۆردیناسیۆنی کۆما ژنێن کوردستان (کەژەکە) ڕاگەیەندراوێکی بە بۆنەی ٢٥ی تشرینی دووەم ڕۆژی جیهانی بەرەنگاربوونەوەی توندوتیژیی بەرامبەر ژنان، بڵاوکردەوە کە تێیدا ئاماژە بەوە کراوە بۆ گەیشتن بە واتای ڕاستەقینەی ٢٥ی تشرینی دووەم و لەڕیشەوە هەڵکێشانی توندوتیژیی تێکۆشانی خۆیان لەگەڵ ژنانی جیهاندا دەکەنە یەک.\nلە ڕاگەیەندراوەکەی کەژەکە-دا سەرنج خراوەتەسەر ئەوەی، کە هەر ڕۆژ لە جیهاندا بە سەدان ژن لە لایەن دەسەڵاتی پیاوسالارییەوە دەکوژرێن، دەستدرێژییان دەکرێتەسەر و توندوتیژییان بەرامبەر دەکرێت، ڕژیمە فاشیستە نێرسالارەکان بە مەبەستی ئەوەی تێکۆشانی دیموکراسی کۆمەڵگا تێکبشکێنن، سەرەتا ژنانی پێشەنگ دەکەنە ئامانجی هێرشەکانیان.\nلەبەشێکی دیکەی ڕاگەیەندراوەکەدا هاتووە: "ئێمە ڕیزی زۆرمان بۆ تێکۆشانی ئازادی ژنانی کوردستان، لەدژی توندوتیژیی ڕەگەزی نێرینە و ئەو بەرخۆدانییە چاونەترسانەی کە لەدژی داگیرکاریی و فاشیزم دەیکەن، هەیە."\nکەژەکە لەبەردەوامیدا ڕایگەیاندووە، ئەوان بۆ ڕووبەڕووبوونەوەی توندوتیژییەکان هەڵمەتێکیان لەژێر ناوی ” لەدژی ڕەشەکوژیی ژنان، کاتی ئازادی ژن و کۆمەڵگایە” ڕاگەیاندووە، دەشڵێن: دیاردەی توندوتیژیی لە دژی ژنان وەکو پرسێکی گرنگی کۆمەڵاتی دەبینن، بەو مەبەستەش داوا لە پیاوان دەکەین، کە نەبنە هاوکاری فاشیستان، خۆیان لە ژەهری باوکسالاری پاک بکەنەوە، بۆ ئەم مەبەستەش ‘عەبدوڵا ئۆجالان’ بە نموونە بۆ خۆیان بە بنەما بگرن و لەسەر ئایدۆلۆژیا و هزری ئەو قووڵ ببنەوە، بەو شێوازە “عەقڵیەتی پیاوسالاریی” لەخۆیاندا لەناو ببەن.\nکۆما ژنێن کوردستان، بۆ کۆتایی هێنان بە توندوتیژیی لە بەرامبەر ژنان، ‘بونیادنانی ژنی ئازاد و دروست کردنی هێزی بەرگریی لەناو ژناندا’ بە تاکانە ڕێگەی بەرنگاربوونەوەی توندوتیژیی دەزانن، دەڵێن، کە دەبێت هیچ ژنێک بێ بەرگریی نەمێنێتەوە.\nلەکۆتاییدا کەژەکە داوا لە سەرجەم ژنانی جیهان دەکات کە لە دژی توندوتیژیی ڕەگەزیی نێر و فاشیزم، یەکێتی و خەبات و تێکۆشانی هاوبەش بکەن.\nهەپەگە بە ئەنجامدانی چالاکی سڵاوی لە ساڵیادی دامەزراندنی پەکەکە کرد


لەیادداشتەکانیدا دەگڕێتەوە کەکاتێک بەغداد کەوتەدەست ئینگلیزەکان وکۆتایان بە حکومی عوسمانیەکان هێنا ماوەیەک پڕوپاگەندەی ئەوە بڵاودەکرایەوە کە جارێکی تر عوسمانیەکان دە گەڕێنەوە و ئینگلیز دەردەپەڕێنن ئەینجا دەڵێت بەو کەسانە دەوترا "گلیورلەر " واتا گەڕاوەکان (عائیدون) بەڵام دواجاردەرکەوت نەپڕوپاگەندە توانی کە تورکە عوسمانلیەکان بگەڕێنتەوە و نەئینگلزەکانیش دەڕپەڕێندران ،\nجا دیقەت بفەرموون وێکچونێکی زۆر لەنێوانی "گلیورلەری " تورک و وەلا‌و تورکە دەسەڵات لە دەستچوەکانی ئەوێ ڕۆژێی بەغداد و هەروا (دەگەڕێینەوە)کەرکوکی جارێک لە دەستچووی کوردستاندا هەیە .بەڵام بۆئەوەی کورد بۆئەبەد بەدەر دوو کەسەری "گلیورلەرەکان " نەچێت لە فەرزە فەڕزترە بزانێت کە ئایە لە چ سەردەم و هەلومەرج و قۆناغێکدا دەژیت ؟\nکە هێزگەلی کورد ناتوانێت بە مەنتقی هێز ئەم پرسە بە قازانجی خۆیدا بشکێنێتەوە نەک هەر ئەمە بەڵکو گرنگە ددانیش بەو ڕاستیەدا بنرێت هێز گەلی کورد لەماوەی چەند ساڵی حکومڕانی خۆجێی لە خانەقینەوە تا کو شەنگال تێستی حکومڕانیەکی خرا پیکردوو کەمترین هەوڵ و هەنگای سیاسی قانونی نەنرا بۆ یەکلاکرد ئەم پرسە گرنگ و چارنوس سازه ، ئەمە لەکاتێکدا کورد هەم دەسەڵاتی ئیداری هەم دوای هاتنی داعش کوردکورت مەودا سەرکەوتنی گەورەی سەربازی بەدەست هێنا لەناوچانە.\nبەڵام چونکی گەڕاندنەوەی خاک و خاڵکی ئەم ناوچانە لە زهنیەتی ئەم هێزانەدا ئەولەویەت نەبوو چونکی کوردایەتی مەڕ جەع نەبوو!\nبینمان دواجار لەبری ئەوەی کە ئەم سەرکەوتنە سەربازیەتەرجمەی سەرکەوتنی سیاسی بکرێت ئەوا چاو تروکانێکدا سەرکەوتن هەڵگڕایە وە بوو بەشکست ! ئێستا کات کاتی ئەوەنیە کە بە هەڵایی ئیعلامی و دیسکۆرسی حیزبی جارێکی شکستە ئەزموونی چەند ساڵی ڕابردوو دووباره و گەرم بکرێتەوە!\nئیدی کات گونجاوە ئەگەر نیازتان پاکە و کارتان چاکە ، با تەگبیری دەستوری بۆ یەکلاکردنەوەی پرسی ئەم ناوچانە کە خۆی لە جێ بەجێکردنی مادەی 140 دا دەبینێتەوە ئەوا تاکە خواست و داخوازی و هەروا بنەمایی دانوستانەکانی نێوانی کورد و هێزە براوەکانی بەغداد بۆ تەشکیلی حکومەتی گریمانە کراوی عێراق بێت نەک وەکو خوی ڕابردوو وەرگرتنی دا هات و دەسەڵات لە بەغداد ! ئاخر دەی لە ئێستا دا ئەمە حەلی موکینە بۆ گەڕاندنەوەی ناوچەکانی دابڕێندراوەکان بۆ سەر هەرێم (نەک گەڕانەوە بۆ ناوچە دابڕێندراوەکان ..\nهێزی بێ شەقام و شەقامی بێ هێز\nچی کراوە نا چی بکرێت؟\nدرۆی دەوڵەت و واقعی دوولەت\nپەرۆشانی پێشمەرگە ، پەرێشانی پێشمەرگە\nنەورۆزنامەکەی ئۆج ئالان ، مانیفێستۆی دیمۆکراتیک


جارێكی تر حوسییەكان سعودیەیان كردەوە ئامانج – تۆڕی میدیایی خەڵک\nجارێكی تر حوسییەكان سعودیەیان كردەوە ئامانج\n2019/06/15 - 10:46 PM\nحوسییەكانی یەمەن لەڕێی فڕۆكەی بێ فڕۆكەوانەوە دوو فڕۆكەخانەیان لە سعودیە كردە ئامانج.\nحوسییەكانی یەمەن كە هاوپەیمانی ئێران ڕایدەگەیەنن، ئێوارەی ئەمڕۆ شەممە 15/6/2019 لەڕێی فڕۆكەی بێ فڕۆكەوانەوە هەردوو فڕۆكەخانەی ئەبها و جازانیان لە باشوری سعودیە كردووەتە ئامانج، (بێ ئەوەی زانیاری لەبارەی زیانەكان ئاشكرا بكەن).\nجێی ئاماژەیە، ڕۆژی چوار شەممەی ڕابردوو 12/6/2019 كەناڵی مەسیرەی زمانحاڵی حووسییەكانی یەمەن كە هاوپەیمانی ئێرانن بڵاویكردەوە، بە مووشەكی كروز فڕۆكەخانەی ئەبهایان لە باشووری سعودیە كردووەتە ئامانج بە وردی ئامانجەكەی خۆیان پێكاوە و بەهۆیەوە جوڵەی فڕۆكەكان ڕاگیراوە.\nدواتریش، توركی مالكی وتەبێژی هاوپەیمانی عەرەبی بە سەركردایەتی عەرەبستانی سعودیە بۆردوومانكردنی فڕۆكەخانەی ئەبهای لە باشووری سعودیە پشتڕاستكردەوە و ڕایگەیاند، كاتژمێر 2ی بەرەبەیانی ڕۆژی چوارشەممە 12/6/2019 هێرشكراوەتە سەر فڕۆكەخانەی ئەبهای نێودەوڵەتی و بەهۆیەوە 26 كەس بریندار بوون لە نێو هۆڵی هاتوواندا كە قووربانییەكان سڤیل و گەشتیار بوون.\nحوسییەكانسعودیەفڕۆكەخانەی ئەبهافڕۆكەخانەی جازانفڕۆكەی بێ فڕۆكەوانهاوپەیمانی عەرەبییەمەن\n“دوای پێكھێنانی كابینەی نوێ پڕۆژەی شەقامی 100 مەتری سلێمانی جێبەجێ دەكرێت”\nڕوحانی هەڕەشە دەكات\nسعودیە لە دژی توركیا هاتە دەنگ\nخامنەیی بۆ سوپای پاسداران: خۆتان بۆ پێشهاتی گەورە ئامادە بكەن\nئەبولغەیت: ناتوانین ئێران بە ئەنجامدانی هێرشەكەی ئارامكۆ تۆمەتبار بكەین\nبەهۆی سعودیەوە نرخی نەوت بەرزبووەوە\nعادل عەبدولمەهدی: ئیسڕائیل حەشدی شەعبی كردووەتە ئامانج\nشازادەی سعودیە داوای ڕاگرتنی شەڕی یەمەن دەكات\n2019/10/19 - 11:04 PM\nلەگەڵ درێژەكێشانی خۆپیشاندانی لوبنانییەكان بۆ ماوەی چەند ڕۆژێك، سوپای لوبنان، بڕیاریدا پشتیوانی خۆپیشاندەران بكات، كە داواكاریی چاكسازی و خزمەتگوزارییە سەرەكییەكان و باشكردنی دۆخی گوزەرانیان دەكەن.\nلە ڕاگەیەنراوێكدا ئەمڕۆ شەممە 19/10/2019، سوپای لوبنان رایانگەیاندووە؛ جەخت لەسەر پشتیوانی خۆمان دەكەنەوە لە داواكارییە ڕەواكانی خۆپیشاندەران و داوایان لێدەكەن كە لەگەڵ هێزە ئەمنییەكان هەماهەنگی بكەن بۆ ئاسانكاری كاروباری هاووڵاتیان.\nسوپای لوبنان ئەوەشی خستوەتەڕوو: “داخوازییەكانی هاووڵاتیان و خۆپیشاندەران پەیوەندیدی بە گوزەران و دۆخیانەوە هەیە، كە بەشێوەیەكی ئارام دەری دەبڕن و نایانەوێت زیان بە موڵكی گشتی و تایبەت بگەیەنن”.\nجێی ئاماژەیە، ئەمڕۆ شەممە 19/10/2019، لە وەڵامی خۆپیشاندەراندا سەعد حەریری، سەرۆك وەزیرانی لوبنان، داوایكرد 72 كاتژمێر مۆڵەتی پێ بدەن و چەند بەڵێنێكی بە خۆپیشاندەراندا، هەروەها هەندێك لایەنی هاوبەشی لە كابینەی حكومەتەكەی تۆمەتباركرد لە خاوكردنەوەی ڕەوتی چاكسازییەكان و جێبەجێكردنی پڕۆژەی حكومەت.\nڤیدیۆ18 کاتژمێر پێش ئێستا


کوردیپێدیا - نامەیەکی مێژوویی هێنری دۆبس\n📖 نامەیەکی مێژوویی هێنری دۆبس | 🏷 پۆل: کورتەباس | زمانی بابەت: 🏳 کوردیی ناوەڕاست | 👁🗨\nنامەیەکی مێژوویی هێنری دۆبس\nراستییەکی بەڵگە نەویستە کە باکووری کوردستان لانکەی دروستبوون و گــەشەکردنی بیرو باوەری نەتەوایەتی و مــەڵبەندی ســـەرەتای پەیدابوونی جووڵانەوەی ئازادی هەموو میللەتی کورد بووە، هەر لـەبەر ئەمەیش سیاســەتی شۆڤێنی چینە کاربەدەستەکانی تـــورک بە خێرایی رەمەکی خەڵکەکەی جووڵاند، کە زۆربەیان لە بـــۆتەی خەباتی دێرینی باوو باپیری خـــۆیاندا قاڵ بووبوون. دیارە ئــەمــەیش راستییەکی مێژوویی گەورەیە کە کارێکی زۆری کـردووەتە سەر بـــەرپابوون و سروشتی راپەڕینەکەی ساڵی 1925. لە لایەکـــی تـرەوە زۆربەی جوڵانەوەکانی کورد لە سـەدەی نۆزدەیەمدا لەم بەشەداگیرکراوەی کوردستاندا بڵێسەی سەندووە، بۆ یەکەمجـار لە ساڵی 1880 دا دروشمی سەربەخۆیی کوردستانی گەورە لەکاتی راپەڕینەکەی (شێخ عــوبیدوڵڵا) دا بەرزکرایەوە، هەر کوردە نیشتمانپەروەرەکانــی ئەم بەشەی کوردستان بوون کە یەکەم رێکخراوی سیاسییان لە مێژووی کورددا دامەزراند.\nی رۆژی 20-12-1926 ی ئارشیفی وەزارەتــی دەرەوەی بەریتانیا دا (C. 23378 – C. O. 730 – 69) لە دۆکیۆمەنتی ژ\nنامــەیەکی نوێنەری باڵای بەریتانی لە عـــێراق (سیر هێنری دۆبس) ی تێدایە کە لە بەغـــــدادەوە بۆ وەزارەتی دەرەوەی بەریتانیـــای ناردووە سەبارەت بە کوردەکانی باکووری کوردستان و لەو نامەیەدا دەڵێ :\n(لەگەڵ سێر جۆرج کلارک دا چـووم بۆ ئانقەرە و لەوێ لەگـــەڵ – تۆفیق رەشید بەگ – دا گفتو گـــــۆمان کرد بۆ ئەوەی لەمـــەبەستی\nئەوو – مستەفا کەمال – بگەم و بـزانم مەبەستیان چییە ؟ لەکاتی گفتوگۆدا – رەشید بەگ – هەڕەشـەی لە کـــوردەکان کرد و دەیـــوت یۆنانییەکان و ئەرمەنییەکانمان بە چ دەردێک برد کوردیش بەوجۆرە لێدەکەین و دەریان دەکەین. لە یەکەم گفتوگۆدا دەربارەی کوردە ئاوارە بووەکانی تورکیا – رەشید بەگ – بە هیچ جۆرێک رێگەی ئەوەی نەدا ئەو کوردە ئاوارە بووانە بگەڕێنەوە بۆ تورکیاو دەیـوت من و مستەفا کەمال هەوڵ دەدەین کە لە رێگایەکی ژیرانەوە ئەو کوردانە بکەین بە تورکێکی مۆدرن).\nدیارە ناوەرۆکی ئەم نامەیە و هەڵوێستی کاربەدەستانی تورک لەگەڵ سیاسەتی تورک و هەموو داگیرکارانی کوردستاندا دەگونجـــێ و دوای ســەرکـــوت کردنی شۆرشی باکـــوری کـــوردستان و خنکاندنی (شێخ ســـەعیدی پیران) و ســـەرکردەکانی تربووە. بەڵام وەنــەبـــێ ئەم سیاســـەتەیش شتێکی شـــاراوەو پەنهان بـــێ و لە ژێــــر پەردەوە کاری بۆ کرابـــێ و خـــوێندەوارو تێکۆشەرانی ئەو سـەردەمە هەستیان پێنەکردبێ، ئەوەتا هەرلەو ساڵەدا کەسێکی شارەزای وەک (مستەفا پاشای یامۆڵکی 1866 - 1936) لە ژ 14 ی رۆژی 15 ی شــوباتی ساڵی 1926 ی رۆژنامەی (بانگی کوردستان) دا وتویەتی :\nمن کــــەراماتم نییە، باوکم قســـــەم بگرن لە گــــوێ\n➕ ئەم بابەتە لەلایەن: (مانو بەرزنجی)ەوە لە: Nov 6 2015 2:09AM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Jan 21 2017 2:01PM باشترکراوە\n👁 ئەم بابەتە 9,323 جار بینراوە\n📷 فایلی وێنە 1.0.1 23 KB Nov 6 2015 2:09AM مانو بەرزنجی


پـێـکدادانی خۆپـیشـانده‌ران و هێزه‌کانی ئاسایش له میسر به‌رده‌وامه\nخۆپـیشـانده‌رانی میسری و هێزه ئاسایشیـیه‌کان بۆ سێـیه‌م ڕۆژی له‌سه‌ر یه‌ک به یه‌کیان‌داداوه، له‌وه‌تای ڕۆژی هه‌ینیـیه‌وه که توندوتیژیـیه‌کان ده‌سـتیان‌پـێـکردووه 10 که‌س کوژراون و سه‌دان که‌سی تریش بریندارن.\nسه‌ربازه‌کان هه‌وڵی بڵاوه‌پـێـکردن و کۆنتڕۆڵکردنی خۆپـیشـانده‌رانی به‌ردهاوێژیان ده‌دا که له هه‌وڵدابوون له مه‌یدانی ته‌حریری قاهیره گردبـبنه‌وه. هه‌ندێـک له خۆپـیشـانده‌ران به‌رپـه‌سـتیان دانابوو بۆ خۆپاراسـتن.\nخۆپـیشـانده‌رانی میسر داوا ده‌که‌ن ده‌سـتبه‌جێ له‌شـکری فه‌رمانڕه‌وای وڵاته‌که له ده‌سه‌ڵات بکشێته‌وه. توندوتیژیـیه‌کان دوابه‌دوای دووه‌م گه‌ڕی هه‌ڵبژاردنه‌کانی په‌رله‌مانی میسر ده‌سـتیپـێـکرد، واته یه‌که‌م هه‌ڵبژاردنی وڵاته‌که له پاش له‌کارلاچوونی حوسنی موباره‌ک له پـۆستی سه‌رۆکایه‌تی.\nئاژانسی ده‌نگ‌وباسی مینای سه‌ر به ده‌وڵه‌ت ده‌ڵێت پـێده‌چێت پارتی ئازادی و دادوه‌ری ئیخوان ئه‌لموسلیمین و پارتی ئه‌لنوری سه‌له‌فی که هه‌تا ئه‌وپه‌ڕی ڕاده کۆنه‌پارێزه، زۆربه‌ی کورسیـیه‌کانی په‌رله‌مانی میسریان به‌ده‌سـتهێنابێت له ده‌نگدانه‌کانی هه‌ردوو ڕۆژی دووشه‌ممه و سێشه‌ممه‌ی ڕابردوودا.\nئه‌م دوو لایه‌نه ئیسلامیـیه زۆرترایه‌تی بوون له یه‌که‌م گه‌ڕی ده‌نگدانه‌که‌دا که له کۆتایی مانگی یازده‌دا کرا.\nئه‌نجومه‌نی له‌شـکری فه‌رمانڕه‌وای میسر ده‌ڵێت ته‌نها له‌و ده‌مه‌دا ده‌سـتبه‌رداری ده‌سه‌ڵات ده‌بێت که سه‌رۆکی میسر هه‌ڵبژێردرێت له کۆتایی مانگی شه‌شدا.\nله دیمانه‌یه‌کی ته‌له‌فیزیۆنیدا سه‌رۆک وه‌زیری میسر گوتوویه‌تی ئه‌م خۆپـیشـاندانانه‌ی ئێسـتا هیچ په‌یوه‌ندی نیـیه به‌و سه‌رهه‌ڵـدانه‌ی بووه مایه‌ی ده‌سـت له‌کارکێشـانه‌وه‌ی حوسـنی موباره‌ک.\nهه‌روه‌ها گوتووشیه‌تی هه‌ندێـک لایه‌ن هه‌ن نایانه‌وێت سه‌رکه‌وتوویی میسر بـبینن.


ئانتی دورینگ و شۆڕشەكەی لە زانستدا - بنکەی روناکبیریی گەلاوێژ :: Gelawej\nئانتی دورینگ و شۆڕشەكەی لە زانستدا\nھەمو كاتێ دەمگوت میللەتی ئێمە، بیست بۆ سی ساڵ لەدوای ئەو وڵاتە پێشكەوتوانەوەیە، بەڵام دیارە ئەوانیش بیست سی ساڵییان پێچوە ھەتا بون بەو وڵاتە پێشكەوتوانەی ئێستا، بەڵام بەپێی ئەو نەھامەتیانەی لە نێو دوتوێی ئەم كتێبەدا بەرچاوم كەوت دەتوانم ھاوكێشەكەم لاسەنگ بێێت لەبارەی ئەو بۆچونانەم كە بەرامبەر وڵاتە زلھێزەكان ھەمبو، كەھەتا ئێستا زۆربەی میللەت و وڵاتی زلھێزی دونیاش كاتی زۆریان ویستوە تا بەم گەشانەوە و پێشكەوتنەی ئێستایان گەشتون.\nلەم چاوپێخشاننەمدا بەنێو دێرەكانی ئەم كتێبەدا بینم كە گەورەترین گۆڕانكاریە كۆمەڵایەتی و سیاسی و ئەوروپا بە گشتی و ئەڵمانیایە لەسەدەی نۆزدەھەمدا، كە بەلوتكەی شۆرشی پیشەسازی شۆرشە سیاسیەكانە، سەدەی وڵاتە سەربازییەكانە و دیدی پێشكەوتنی چینی كڕێكار بە پانتای كیشوەری ئەوروپا مێژویەكی گۆرانكاری مڕۆڤایەتیەو رویداوە، بەڵام بە زمانی پڕ لە گفتوگۆ، بە ئامانجی لابردنی بەربەستەكانی بەردەم خەباتی چینی كڕێكاڕ، بۆ گەیشتن بە جیھانێكی ئینسانیتر، كەلەو سەردەمەدا ھێشتا مرۆڤ بە ناشرینترن شێوە مرۆڤ دەچەوسێنێتەوە.\nبۆ بەدیھێنانی جیھانێكی باش، خوێندنەوەی ئەدەبیاتی ماركسیزم، چ كلاسیك چ نوێ پێویستە، جەنابی دورینگ وەك كەسێكی شارەزاو بیرمەندێكی كۆڵنەدەر، چاكسازێكی سۆسیالیت لەسەر ھەمو بابەتەكان و پرسەكان لەھەمو لایەنەكانەوە ڕای خۆی ھەبووەو سەپاندویەتی لەدیدی زانستەوە جێگەی سەرنج بوە، لە ئەڵمانیا سیستەم گەلێك لە شێوەی سیستەمی دەركەوتنی گەردون و فەلسەفەی گشتی سروشتی، ھەر وڵاتێك نەبونی ڕوی تێبكات، بێگومان ناكۆكی لە نێوان دارا و نەدارو و سەرمایەدارو بوڕژوازەكان دەستپێدەكات، بەڵام ئەم كێشانە لەڕێگەی زانا گەورەكان و لە دیدی ژیریەوە و كێشەی نێوان سەرمایەدارەكان چارەسەردەكرا،\nشۆرشی گەورەیی ئیبلس بو بە ھۆی كۆتاھێنان بە نەھێشتنی جیاوازی چینایەتی و ڕادەی زانیاری ھەمو تاكەكان گەیشتە ئاستی تێگەشتن لە گۆڕانكاریەكان، لەو كاتەدا فەلسەفەی نوێی ئەڵمانیا بەدوای فەلسەفەی سەدەی ھەژدەیەمی فەرەنسا سەری ھەڵداو، فەیلەسوفە كۆنەكانی یۆنانی وەكو ئەرستۆ لێكۆڵینەوەیان دەكرد لە گرنگترین شێوازەكانی دیالەتیك، ئەو یاسایانەی كە بە ئاگاییەكی زۆرەوە ھەوڵیانداوە تا سنوڕێكی جیاكەرەوە یاساكان و لێكۆڵینەوەكان شیبكەنەوە، سەرئەنجام گەیشتون بە لوتكەی ئەقڵانیەت، لەو یاسایانەش ماتڕیالیزمە كە نوێترین تێگەشتنی زانستی سروشتی لەخۆ دەگڕێت، جۆرەكانی بونەوەری زیندو كەلە بارودۆخی گونجاودا بەردەوامدا دروست دەبن و دەمرن كە بەجوڵەی بازنەیی بەردەوام دەجوڵێن، ھەمیشە ڕكابەێتی بەھێز لە نێوان جەنابی دورینگ و ھیگڵدا ھەبوە لەسەر بابەتی زانستی و پرنسیپەكانی سروشت.\nدورینگ دەڵێت ناوچەی پڕكردنەوەی پەتی سنوردارە و گریمانە لۆجیكیەكان و فۆڕمە ماتماتیكیەكان سەرەتایترین دەربڕینی ناوەرۆكی پڕكڕدۆتەوە، ماتماتیك ناچارە پەتی كە لە ئایدیای پەتی وەرگیراوە و وێنا كراوە بە واتای جیھانی یەكپارچە، جەنابی لامارك زانیاری زۆری لەبارەیی روەكناسی و زیندەوەر ناسی و ھەردو دیدی شرۆڤەیی و توێكاری، لێكۆڵینەوەی كردوە بۆ ئەوەی مڕۆڤ پەی بە پێشبینیە غەیبیەكان بكات لە سروشتدا.\nنیوتن زۆر جۆرەكانی ئۆرگانیزمی دیاری كردوەو، ڕۆسۆ تیۆری بۆ یەكسانی لە روی ئاكارو یاساو سەرجەم بوارو وێستگەكانی یەكسانی خودەوە داناوە، تیۆریەكانی كانت سەبارەت بە زانستی ئەستێرەناسی دوای كۆپڕێنكۆس پێی گەشت ئەمانە و زیاتر بریتی بون لە جیھان بینی و، ستایلی ژیان بون بو لە وڵاتە زلھێزەكاندا، بەو ھیوایەی لە وڵاتی ئەم گۆرانكاریە زیھنی و فەلسەفی زانستدا بكرێت و، وڵاتی ئێمەش بەرەو ئاوەدانیەكی سەرتاسەری ھەنگاو بنێت.


پارتی وەڵامی ڕاکان جبوری دەداتەوە – لڤین پرێس\nپارتی وەڵامی ڕاکان جبوری دەداتەوە\nلە ڕاگەیەندراوێکدا کە سەركردایەتی كەركووك ـ گەرمیانى پارتى دیموكراتى كوردستان بڵاوی کردووەتەوە ڕایگەیاندووە لە چاوپێكەوتنێكی پارێزگاری نایاسایی سەپێندراوی كەركوك بەوەكالەت (راكان سعید) جارێكی تر تۆمەتى خستووه‌تەوە ئەستۆی پارتی دیموكراتی كوردستان بەوەی، كە چەند تەرمێك لە بارەگای ئەنجوومەنى سەركردایەتى كەركوك ــ گەرمیان دۆزراوەتەوە (4) چوار رۆژ پاش خیانەتی (16ی ئۆكتۆبەر).\nلە بەشێکی تری ڕاگەیەندراوەکەدا هاتووە لێرەدا بۆ رای گشتى رایدەگەیەنین، كە ئەو تۆمەتە هیچ جۆرە بنەمایەكى نییە و دوورە لە راستییەوە، پارتی دیموكراتی كوردستان واقعی سەربازی سەپێندراوى قەبووڵ نەبووە و لەو كاتەوە تاكو ئێستا هیچ كات پارتیمان ئەو پارێزگارە سەپێندراوە نا یاسایی و نا دەستووریەى بە پارێزگار نە ناساندووە و بەهیچ شێوەیەك مامەڵەى لەگەڵ نەكردووە و هەر بۆیەش ئەم جۆرە تۆمەتانە درووست دەكات.\nهەروەها سەرکردایەتی پارتی ئاماژەی بەوە داوە کە بارەگاكانى پارتیمان بارەگاى حزبی سیاسییە و چالاكی سیاسی تێدا ئەنجام دەدرا، لە دواى خیانەتى (16ی ئۆكتۆبەر) پارتیمان لە كەركووك نەبووە و بارەگاكانمان داگیركراون و بوونى تەرم لەو شوێنە ئەگەر هەبوبێت هیچ پەیوەندییەكى بە پارتیمانەوە نییە.\nسەبارت بە بارەگاکانی ئەو حیزب پاش ڕووداوەکانی کەرکوک لە ڕاگەیەندراوەکەدا هاتووە بە پێچەوانەوە ئەو شوێنە دواى داگیركردنى بۆ ماوەیەك ببووە شوێنى گرتن و ئەشكەنجەدانی كەوادر و لایەنگران و ئەندامانى پارتیمان.\nلە دووبارەبوونەوەى ئەو جۆر لێدوانە نا بەرپرسانە وێراى ئەوەى بە توندى ئەو جۆرە تۆمەتانە رەتدەكەینەوە، دەبێت رێكارى یاسایی بگیرێتە بەر لەسەر ناوبراو، داواش دەكەین لێكۆڵینەوەى ورد بە بەشدارى پارتی لە ژێر چاودێری (UN) لە بابەتەكە بكرێت. ئێمە باش دەزانین، كە ئەم قسە و تۆمەتانە بۆ رێگرى كردن و درووستكردنى كۆسپە بۆ گەڕانەوەى پارتیمان بۆ شارى كەركووك.\nلە کۆتای ڕاگەیەنداروەکەدا هاتووە لێرەدا رایدەگەیەنین راكان حەز بكات یان حەز نەكات با لەوە دڵنیا بێت، كە پارتى بۆ كەركووك دەگەڕێتەوە و ئەو ئیدارە نایاساییەش بەم شێوەیەى ئێستا نامێنێت.\nسکاڵا لەسەر چەند بەرپرسێکی گەرمیان تۆمار دەکرێت\nله به‌رانبه‌ر ئه‌و پێشێلكاریانه‌ى له دۆسیه‌ى ده‌رمان هەیە سکاڵای یاسای لەسەر وەزیر تۆمار کرد


تەسفییە حیسابە ناوخۆییەکان لە ناوبازنەی دەسەڵات بەردەوامن/ سەرۆکی دانەوێڵەی گونبەدی کاووس دەستگیر کرا\nتەسفییە حیسابە ناوخۆییەکان لە ناوبازنەی دەسەڵات بەردەوامن/ سەرۆکی دانەوێڵەی گونبەدی کاووس دەستگیر کرا\nئاسۆی ڕۆژ/ دادگوستەری ئۆستانی گوڵستان ڕۆژی پێنج شەممە هەواڵی دەستگیر کردنی بەڕێوەبەری گشتی دانەوێڵەی گونبەد کاووس و ژمارەیەکلە کارمەندانی سیلۆ ئەم شارەی بە تۆمەتی داهاتی میلیاردی لە ڕێگەی تێکەڵکردنی شیاکەی ئاژەڵ لەگەڵ گەنم، ڕاگەیاندن.\nبە پێی ئەم ڕاپۆرتە کە هەواڵنێری میزان سەر بە مەجلیسی شورای ئیسلامی ئێران بڵاو کردۆتەوە هاتوو؛ سەرۆکی گشتی دادگوستەری ئۆستانی گوڵستان وێڕای ئاماژە بە گەندەڵی ڕێکخراو لە یەک مانگی ڕابردوو باسی لەوە کردووە کە ٢٠٠ تۆن گەنمی ئەم شارە پیس بوون و ١٤ لۆری دەستیان بە سەرداگیراوە و ٩ کەسیش دەستگیر کراون.\nئەوەی جێی ئاماژەیە ئەمەیە کە لە ماوەی ئەم ٤٠ ساڵەی لە سەرکار بوونی کۆماری ئیسلامی، ئێران وڵاتێکی گەندەڵستانی بووە و ئەم گەندەڵییانە ڕەگی لە ناو دەسەڵات و بەرپرسانی باڵای ئەم ڕژیمەدا هەیە. ئەوەی لە ئێستا شاهیدی ئەم دەستگیرییانەی بە بڕوای زۆرێک لە چاودێرانی سیاسی تەسفییە حیسابی ناوخۆیی ڕژیمە لە ناوبازنەی دەسەڵاتدا. دەستگیری سەرۆکی کۆمپانیای ئیران خۆدرۆ و دوو کەس لە ئەندامانی مەجلیسی شوورای ئیسلامی، لەقاودانەکانی محەمەدی یەزدی ئەندامی شواری نیگابانی قانوونی ئەساسی کۆماری ئیسلامی و جێگری بانکی ناوەندی بە تۆمەتی دەستێوەردان لە بازاڕی دراو (دۆلار) - کە باسی لەوە کردووە ئەو کارانە بە ڕاسپاردەی ڕەسمی دەوڵەت و داواکاری شمەخانی سەرۆکی شواری ئەمنییەتی کۆماری ئیسلامی ئەنجام داوە- و .... نموونەی ئەم تەسفییە حیسابانەی ناوخۆی ڕژیمن.


خەڵك- حكومەتی خۆجێی لە پارێزگای بەسرە، ڕاگرتنی دەوامی فەرمی لە پارێزگەكە ڕادەگەیەنێت. (زیاتر…)\nتەندروستی: شەپۆلی چوارەمی كۆرۆنا بەڕێوەیە\nخەڵك- شانەی قەیران لە پەرلەمانی عیراق باس لە ڕەوشی وڵات دەكات سەبارەت بە كۆرۆنا، پێشبینی هاتنەبەری شەپۆلی چوارەمی پەتاكەش دەكات لە وڵاتدا. (زیاتر…)\nكەشناسی: سبەینێ لەم ناوچانە باران دەبارێت\nخەڵك- بە‌ڕێوەبەرایەتی كەشناسی و بوومەلەرزەی هەرێمی كوردستان پێشبینییەكانی كەشوهەوای ئەمڕۆ و سبەینێی ناوچە جیاجیاكانی هەرێمی كوردستانی بڵاودەكاتەوە…\n04 نیسان 2021 10.13 pm\nخەڵك وەزارەتی تەندروستی هەرێم لە بانگەوازنامەیەكدا ڕایدەگەیەنێت: “هاووڵاتیانی بەڕێز لەپێناو خۆپارێزی و كۆنتڕۆڵكردنی…\n05 نیسان 2021 7.00 pm\nخەڵك- بەڕێوبەری تەندروستیی سلێمانی بەدووری نازانێًت لەگەڵ زیادبوونی ژمارەی تووشبوان بە ڤایرۆسی كۆرۆنا، قەدەغەی…